open-index/open-wikipedia-markdown huggingface dataset:
યહૂદી ધર્મ

**યહૂદી ધર્મ** ‍(હિબ્રૂ ભાષા: יהודה) એ યહૂદી લોકોનો ધર્મ છે. તે પ્રાચીન અને ઐક્યવાદમાં આસ્થા ધરાવે છે અને તૌરાત તેનું ધર્મ પુસ્તક છે. તૌરાતમાં ધર્મ, ફિલસૂફી અને યહૂદી લોકોની સંસ્કૃતિનો સમાવેશ થાય છે. ધાર્મિક યહૂદી લોકોની માન્યતા અનુસાર યહૂદી ધર્મએ ભગવાનનું ઈઝરાયલના સંતાનો પરનું અવતરણ છે. તેમાં વિવિધ ગ્રંથો, માન્યતા-રૂઢિઓ અને વિવિધ સંસ્થાઓનો સમાવેશ થાય છે. તૌરાત એ તનખ અને હિબ્રૂ બાઇબલનો ભાગ છે. યહૂદી ધર્મ વિશ્વના ધર્મોમાં ૧૦મો મોટો ધર્મ છે.

## સંદર્ભ 
શ્રેણી:ધર્મ
શ્રેણી:યહૂદી ધર્મ
મકતમપુર

﻿
**મકતમપુર**, ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.આ ગામ ભરૂચ ની નજીક વસ્યુ હોવાથી તેનો વિકાસ સારો થયો છે. ગામની આસપાસ ઘણી દરગાહો તેમ જ મસ્જિદો આવેલી છે. આ ઉપરાંત અહીં કબ્રસ્તાન પણ આવેલું છે.

શ્રેણી:ભરૂચ તાલુકો
ભાદરવા સુદ ૧૧

**ભાદરવા સુદ ૧૧** ને ગુજરાતી માં **ભાદરવા સુદ એકાદશી** કે **ભાદરવા સુદ અગીયારસ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના અગીયારમાં મહિનાનો અગીયારમો દિવસ છે, જ્યારે શક સંવત મુજબ વર્ષના છઠ્ઠા મહિનાનો અગીયારમો દિવસ છે.  

## તહેવારો અને ઉજવણીઓ
* જયંતી એકાદશી 
 
## મહત્વની ઘટનાઓ 
*

## જન્મ
*

## અવસાન
*

## સંદર્ભ
----

શ્રેણી:પંચાંગ
શ્રેણી:સમય
શ્રેણી:એકાદશી
નબીપુર

﻿
**નબીપુર** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક  ગામ છે. અહીંથી રાષ્ટ્રીય ધોરી માર્ગ નં. ૮ અને અમદાવાદથી મુંબઇ જતો  રેલ્વે માર્ગ પસાર થાય છે. નબીપુર આ રેલ્વેમાર્ગ પર ભરૂચ તેમ જ પાલેજ સ્ટેશનની વચ્ચે આવેલું સ્ટેશન છે. આ ગામની વસ્તી આશરે ૭૦૦૦ જેટલી છે. જેમાં ઇસ્લામ ધર્મ પાળતા મુસ્લિમ લોકોની વસ્તી વધારે છે. આ ગામમાં દરગાહ, મસ્જીદ  આવેલી છે. રમતગમતનું મેદાન, વિશાળ તળાવ પણ આવેલ છે. નબીપુર ગામનાં લોકોનો મુખ્ય વ્યવસાય વેપાર, ખેતી, ખેતમજૂરી તેમજ પશુપાલન છે. આ ગામમાં મુખ્યત્વે કપાસ, તુવર તેમજ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:ભરૂચ તાલુકો
ઝાડેશ્વર

﻿
ઝાડેશ્વર, ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એક એવા ભરૂચ તાલુકામાં આવેલું એક  ગામ છે, જે નર્મદા નદીના કિનારે આવેલું છે. અહીંથી રાષ્ટ્રીય ધોરી માર્ગ નં. ૮  પસાર થાય છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી, તળાવ, પાણીની ટાંકી તેમ જ દૂધની ડેરી જેવી સવલતો પ્રાપ્ય થયેલી છે.

વર્તમાન સમયમાં ભરૂચ શહેરથી માત્ર ૫ (પાંચ) કિલોમીટર પૂર્વ દિશામાં આવેલા ઝાડેશ્વર ગામમાં ખેતરોને બદલે ચારેબાજુ રહેણાંક સોસાયટીઓ અને શોપિંગ સેન્ટરો જોવા મળે છે.

નજીકમાં આવેલ સુંદર આકર્ષણો.
* ૧. દુધેશ્વર મંદિર (દક્ષિણમાં નદી કિનારે)
* ૨. નિલકંઠેશ્વર મંદિર (પૂર્વમાં નદી કિનારે)
* ૩. મનન આશ્રમ (પૂર્વમાં નદી કિનારે)
* ૪. સ્વામિનારાયણ મંદિર (ઉત્તરમાં રાષ્ટ્રીય ધોરી માર્ગ નં. ૮ ઉપર)
* ૫. જીએનએફસી ટાઉનશીપ (ઉત્તરમાં ભરૂચથી દહેજ જતા માર્ગ ઉપર)
* ૬. શુકલતીર્થ (પૂર્વમાં નિકોરા તરફ)
* ૭. કબીરવડ (પૂર્વમાં નિકોરા તરફ)
* ૮. વડોદરા અને સુરત બંનેથી ફક્ત એક થી દોઢ કલાકના અંતરે.
* ૯. ગાયત્રી માતાનું મંદિર (પૂર્વમાં નદી કિનારે)
* ૧૦. શીતળા માતાનું મંદિર (પૂર્વમાં નદી કિનારે)
* ૧૧. રાષ્ટ્રીય ધોરી માર્ગ નં. ૮ પર નર્મદા નદી પરનો *સરદાર પુલ* (પૂર્વમાં)

શ્રેણી:ભરૂચ તાલુકો
ઓગસ્ટ ૩૧

**૩૧ ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૪૩મો (લિપ વર્ષ દરમ્યાન ૨૪૪મો) દિવસ છે. આ દિવસ પછી વર્ષ પુરું થવામાં ૧૨૨ દિવસ બાકી રહે છે.

## મહત્વની ઘટનાઓ 
* ૧૮૯૭ – થોમસ આલવા ઍડિસનને "કાઇનેટોસ્કોપ", પ્રથમ ચલચિત્ર પ્રોજેક્ટર,નાં પેટન્ટ અધિકારો પ્રાપ્ત થયા.
* 
## જન્મ 
* ૧૯૧૯ – અમ્રિતા પ્રીતમ, ભારતીય હિન્દી કવિયેત્રી અને લેખીકા (અ. ૨૦૦૫)
* ૧૯૫૭ - રમેશભાઈ ઓઝા, ભારતીય ધાર્મિક કથાકાર
* ૧૯૬૯ – જવગલ શ્રીનાથ, ભારતીય ક્રિકેટર
* 
## અવસાન 
* 
* 
## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
તાઓ ધર્મ

**તાઓ** ચીન દેશનો પ્રાચીન ધર્મ છે. *લાઓત્સે* આ ધર્મના સ્થાપક હતા. તેમનો જન્મ ઇ. પૂ. ૬૦૦માં થયો હોવાનું માનવામાં આવે છે. આ ધર્મને તાઓ તરીકે ઓળખવામાં આવ્યો, જેનો અર્થ 'માર્ગ' થાય છે. આ ધર્મનો પ્રાચિન ધર્મગ્રંથ તાઓ તે ચીંગ છે. આ ધર્મમાં ધ્યાનનું અધિક મહત્વ રહેલું છે. આ ધર્મ મનુષ્યને સરળ જીવન જીવવા માટે તેમજ નવું શીખવા માટેની પ્રેરણા આપે છે અને તેનો હેતુ સ્વસ્થ, સુસંસ્કૃત અને આદરણીય સમાજનું નિર્માણ થાય તેવો છે. કરુણા (compassion), સમધારણ (moderation) અને નમ્રતા (humility) એ તાઓ ધર્મના સિદ્ધાંતો માટે ત્રણ રત્નો ગણાય છે.

શ્રેણી:ધર્મ
શ્રેણી:ચીન
કયામત

મુસ્લિમોની માન્યતા અનુસાર મૃત્યુ પછી પણ જીવન છે, જેને આખિરત કહે છે. સૃષ્ટીનો સર્વનાશ થઈ ગયા પછી **કયામત**નો દિવસ આવશે અને તેમાં મનુષ્યોની સાથે જગતભરનાં બુદ્ધિમાન લોકોને જીવન પ્રદાન કરીને મેદાને હશર ક્યામતના દિવસે અલ્લાહ પાક તેના રહેમ, કરમ (દયા) થી જન્નતમા દાખલ કરશે. જ્ન્નત અલ્લાહ પાકે એવી બનાવી છે કે માણસે તેની દુનિયામાં કલ્પના પણનહિં કરી હોય.માં ભેગા કરવામાં આવશે, ત્યાં તેમનું જીવન બતાવવામાં આવશે અને તેમના પાપોનો હિસાબ લેવામાં આવશે. ખુદા પ્રત્યેના પાપને ખુદા ઈચ્છે તો માફ કરી શકશે. જ્યારે મનુષ્યોએ મનુષ્યો પ્રત્યે આચરેલા પાપોની સજા તેનો ભોગ બનેલા લોકો નક્કી કરશે. મનુષ્યોને તેમના સારા કાર્યો અને વર્તનના આધારે સ્વર્ગ કે નર્કમાં મોકલવામાં આવશે.

શ્રેણી:ઇસ્લામ
સાયપ્રસ

**સાયપ્રસ** (ગ્રીક: Κύπρος, IPA: [cipɾo̞s], તુર્કી: Kıbrıs), આધિકારિક રીતે સાઇપ્રસ ગણતંત્ર (ગ્રીક: Κυπριακή Δημοκρατία, Kypriakī Dīmokratía, [cipɾiaci ðimo̞kɾatia], તુર્કી: Kıbrıs Cumhuriyeti) પૂર્વી ભૂમધ્ય સાગર પર ગ્રીસની પૂર્વમાં, લેબનાન, સીરિયા  ઇસરાઇલની પશ્ચિમમાં, મિસ્ર ની ઉત્તરમાં  તુર્કી ની દક્ષિણ માં સ્થિત એક યૂરેશિયન દ્વીપ દેશ છે. આની રાજધાની નિકોસિયા છે. આની મુખ્ય-  રાજભાષાઓ ગ્રીક અને તુર્કી છે.

સાઇપ્રસ ભૂમધ્યનો ત્રીજો સૌથી મોટો દ્વીપ છે, લોકપ્રિય પર્યટન સ્થળ છે, જ્યાં પ્રતિ વર્ષ ૨.૪ મિલિયનથી અધિક પર્યટક આવે છે. આ બ્રિટિશ ઉપનિવેશ થી સ્વતંત્ર થયેલ ગણરાજ્ય છેઅ, જે  રાષ્ટ્રમંડલ નો સદસ્ય બન્યો   મે  પછી તે યુરોપીય સંઘ નો સદસ્ય છે. સાઇપ્રસ ક્ષેત્ર ની ઉન્નત અર્થવ્યવસ્થાઓમાં ની એક છે. 

આ દ્વીપ પર રહેવા વાળા ગ્રીક  તુર્કી લોકો વચ્ચે  વર્ષો થી ચાલી રહેલા દંગા  ગ્રીક સાઇપ્રિયોટ રાષ્ટ્રવાદિઓ દ્વારા એંથેંસ માં સત્તા પર કાબિજ સૈન્ય સરકાર ની મદદ વડે દ્વીપના  કબ્જા માટે કરાયેલ  પ્રયાસ પછી, તુર્કી એ હમલા કરી દ્વીપના એક તૃતિયાંશ ભાગ પર કબ્જો કરી લીધો. આને લીધે હજારો સાઇપ્રિયોટ વિસ્થાપિત થયા.  ઉત્તરમાં અલગ ગ્રીક સાઇપ્રિયોટ રાજનીતિક સત્તા કાયમ કરી. આ ઘટના પછી ઉત્પન્ન પરિસ્થિતિઓ રાજનૈતિક સ્થિતિ ને લીધે આજે પણ વિવાદ કાયમ છે.

સાઇપ્રસ ગણતંત્ર અંતરરાષ્ટ્રીય સ્તર પર માન્યતા પ્રાપ્ત રાજ્ય છે, જેની પૂરા દ્વીપની આસપાસના જળ પર વિધિ સમ્મત સંપ્રભુતા છે, કેવળ નાના ભાગને છોડી, જે સંધિ દ્વારા યૂનાઇટેડ કિંગડમ માટે સંપ્રભુ સૈન્ય ઠિકાણાના રૂપમાં આરક્ષિત  રહેલ છે. આ દ્વીપ વસ્તુત: ચાર મુખ્ય ભાગોમાં વિભાજિત છે:  
* સાઇપ્રસ ગણતંના ભાગવાળો ક્ષેત્ર, દ્વીપ ના દક્ષિણનું  ૫૯% ક્ષેત્ર; 

* ઉત્તરમાં તુર્કીના કબ્જા વાળું  ક્ષેત્ર, જેને તુર્કીસ રિપબ્લિક ઓફ નોર્થ સાઇપ્રસ (ટીઆરએનસી) કહે છે, કેવળ તુર્કી દ્વારા આને માન્યતા પ્રાપ્ત છે;

* સંયુક્ત રાષ્ટ્ર નિયંત્રિત ગ્રીન એરિયા, બનેં ભાગોને અલગ કરવા દ્વીપ ના ૩ % ક્ષેત્ર પર નિયંત્રણ, 

* બે બ્રિટિશ સંપ્રભુતાના  બેઝ એરિયા (અખરોતિરી  ધેકેલિયા), દ્વીપ ના ક્ષેત્ર ના વિષયમાં  ૩ % કવર.

શ્રેણી:યુરોપ
શ્રેણી:દેશ
ખાંડીવાવ (તા. બોડેલી)

**ખાંડીવાવ (તા. બોડેલી)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા બોડેલી તાલુકામાં આવેલું એક ગામ છે. ખાંડીવાવ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્ય વસ્તી આદિવાસીઓની છે.

શ્રેણી:બોડેલી તાલુકો
સપ્ટેમ્બર ૧

**૧ સપ્ટેમ્બર**નો દિવસ ગ્રેગોરીયન પંચાંગ મુજબ વર્ષનો ૨૪૪મો (લિપ વર્ષ દરમ્યાન ૨૪૫મો) દિવસ છે. આ દિવસ પછી વર્ષ પુરું થવામાં ૧૨૧ દિવસ બાકી રહે છે.

## મહત્વની ઘટનાઓ 
* ૧૬૦૪ – શીખોના પવિત્ર આદિ ધર્મગ્રંથ *ગુરુ ગ્રંથ સાહિબ*ની હરમંદિર સાહિબ ખાતે સૌ પ્રથમ સ્થાપના કરવામાં આવી.
* ૧૮૭૮ - એમ્મા નટ વિશ્વની પ્રથમ મહિલા ટેલિફોન ઓપરેટર બની. એલેક્ઝાન્ડર ગ્રેહામ બેલ દ્વારા બોસ્ટન ટેલિફોન ડિસ્પેચ કંપનીમાં ભરતી કરવામાં આવી.
* ૧૮૮૦ – મોહમ્મદ અયુબ ખાનની સેનાને અંગ્રેજોએ કંદહારની લડાઈમાં હરાવી પરિણામે દ્વિતીય એંગ્લો-અફઘાન યુદ્ધનો અંત આવ્યો.
* ૧૯૧૪ – રશિયાના શહેર સેન્ટ પીટર્સબર્ગનું નામ બદલીને પેટ્રોગ્રાડ કરવામાં આવ્યું.
* ૧૯૫૨ – *ધ ઓલ્ડ મેન એન્ડ ધ સી*, અર્નેસ્ટ હેમિંગ્વેની પુલિત્ઝર પુરસ્કાર વિજેતા નવલકથા પ્રકાશિત થઈ.
* ૧૯૬૧ – બિનજોડાણવાદી (ગુટનિરપેક્ષ) દેશોનું પ્રથમ સંમેલન યુગોસ્લાવિયાના બેલાગ્રેડમાં યોજાયું.
* ૧૯૬૪ – "ઇન્ડિયન ઓઇલ રિફાઇનરી" અને "ઇન્ડિયન ઓઇલ કંપની"નાં એકત્રીકરણ દ્વારા "ઇન્ડિયન ઓઇલ કોર્પોરેશન"ની રચના કરાઇ.
* ૧૯૯૧ – ઉઝબેકિસ્તાને સોવિયેત યુનિયનથી સ્વતંત્રતાની ઘોષણા કરી.
* 
## જન્મ 
* ૧૮૯૬ – એ.સી. ભક્તિવેદાંત સ્વામી પ્રભુપાદ, ભારતીય આધ્યાત્મિક મહાનુભાવ (અ. ૧૯૭૭) 
* ૧૯૩૦ – ચાર્લ્સ કોરિયા, (Charles Correa) ભારતીય સ્થપતિ (અ. ૨૦૧૫)
* ૧૯૩૧ – અબ્દુલ હક અન્સારી, (Abdul Haq Ansari) ભારતીય ધર્મશાસ્ત્રી અને વિદ્વાન (અ. ૨૦૧૨)
* ૧૯૩૪ – જલન માતરી, ગુજરાતી ગઝલકાર (અ. ૨૦૧૮)
* ૧૯૪૭ – રમેશ ર. દવે, ગુજરાતી નવલકથાકાર, વાર્તાકાર અને વિવેચક
* ૧૯૪૯ – પી.એ.સંગ્મા, ભારતીય રાજકારણી, ભુ.પૂ. લોક સભા અધ્યક્ષ
* ૧૯૭૦ – પદ્મા લક્ષ્મી, (Padma Lakshmi) ભારતીય-અમેરિકન અભિનેત્રી અને લેખક
* 
## અવસાન 
* ૧૫૮૧ – ગુરુ રામદાસ, ચોથા શીખ ગુરુ (જ. ૧૫૩૪)
* ૨૦૦૩ – જયંત પાઠક,  ગુજરાતી કવિ અને વિવેચક (જ. ૧૯૨૦)

## તહેવારો અને ઉજવણીઓ 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:સપ્ટેમ્બર
ફરિશ્તા

**ફરિશ્તા** એટલે દેવદૂત. ઇસ્લામ ધર્મ પ્રમાણે તેઓ અમૂર્ત હસ્તિઓ છે, જે પવિત્ર અને શુદ્ધ ઓજસ (રોશની/નૂર)ના બનેલા છે અને ન તો તેઓ પુરૂષ છે ન સ્ત્રી. ફરિશ્તાને અરબીમાં **મલાઈકા** કહે છે.  તે સમજુ અને નિર્દોષ છે. કુરાનમાં તેમની કેટલીક વાતોનો ઉલ્લેખ કરવામાં આવ્યો છે. કુરાનમાં વર્ણવ્યા મુજબ મુખ્ય ફરિશ્તાઓ મીકાઇલ, ઇસરાફીલ, ઇજરાઇલ અને જીબરિલ  છે.તે દરેક ને અલગ અલગ કામ આપવામા આવ્યા છે.તે દરેક પોતાનુ કાર્ય કરે છે.તેમા ના કેટલાક અલ્લાહ્ ની ઇબાદત મા પરોવાયલા રહે છે.જીબરિલ પયગંબર મુહંમદ  સાહેબ પાસે વહી લઇને આવતા હતા.જયારે ઇસરાફીલ કયામત ના દિવસે સુર પોકારસે.

શ્રેણી:ઇસ્લામ
રુસ્વા મઝલૂમી

**ઇમામુદ્દીન મુર્તુઝાખાન બાબી** (૧૧ ડિસેમ્બર ૧૯૧૫ – ૧૪ ફેબ્રુઆરી ૨૦૦૮) એ **રુસ્વા મઝલૂમી** ઉપનામથી જાણીતા ગુજરાતી કવિ અને જુનાગઢ જિલ્લાના પાજોદ રાજ્યના રાજવી હતા.

## જીવન 
ઇમામુદ્દીનનો જન્મ જૂનાગઢ જિલ્લાના માંગરોળ ખાતે થયો હતો. બાળપણમાં જ તેઓનાં માતા-પિતાનું અવસાન થતાં તેમનો ઉછેર મામા અહમદમિયાંએ કર્યો. તેઓનાં ચરિત્ર ઘડતરમાં મામા અને રાજકુમાર કોલેજના મેજર હાર્વે અને તેમનાં પત્નીનો મોટો ફાળો હતો. યુવાનીમાં પ્રવેશતાં તેઓ આદર્શ જાગીરદાર થવું, ઉત્તમ શાયર થવું, ધર્મ અને અંધશ્રધ્ધાની દિવાલ તોડવી, વિગેરે જેવા આદર્શો કેળવતા થયાં અને ખેલકુદમાં પણ પાછા ન પડતાં તેમણે અભ્યાસકાળ દરમ્યાન રાજકોટમાં ‘પાજોદ પેન્થર્સ’ નામે હોકીની ટીમ બનાવી.

આઝાદી પૂર્વે તેઓ પાજોદ ગામના દરબાર હતા. ગુજરાતી ગઝલકાર અમૃત ઘાયલ ઇ.સ. ૧૯૩૯ થી ઇ.સ. ૧૯૪૯ દરમ્યાન એમના રહસ્યમંત્રી રહી ચૂક્યા હતા. યુવાન થતાં તેઓ પાજોદમાં શાયરી, સંગીત, વોલીબોલ, ઘોડેસવારી અને શિકારમાં ચકચૂર થયાં. ભારતને સ્વતંત્રતા મળ્યા બાદ કાઠિયાવાડના નવાબો પાકિસ્તાનમાં જોડાવાના સ્વપ્ના સેવતા હતા ત્યારે ભારત સંઘમાં જોડાવા હસ્તાક્ષર કરી આપનાર તેઓ પહેલા નવાબ હતા. મુસલમાનને ઘેર ન ખાનાર હિંદુને ઘેર જમવા ગયા ત્યારે તેમના એક મંત્રી ન જમ્યા તે માટે તેમને નોકરીમાંથી રૂખસદ આપીને તેમણે ધર્મ નિરપેક્ષતાનું ઉત્તમ ઉદાહરણ સ્થાપિત કર્યું, એટલું જ નહી, તે કાળમાં પાજોદમાં વૈષ્ણવ સંપ્રદાયના ઉત્સવોમાં કોઇ છોછ વગર ભાગ લેતા અને યથાશક્તિ મદદ પણ કરતા. પ્રજાસહિષ્ણુ પણ એટલા જ હતાં, જ્યારે દૂર બહારગામ જવાનું થાય ત્યારે કોઇને કોઇ ઘેર જમવા જતા અને તેને બક્ષીસ આપી પાઘડી પહેરાવતા.

## યોગદાન 
પાજોદમાં ગુર્જરી ગઝલશાળાની આધારશિલા સ્થાપી એમાંથી પ્રગટેલા બે રત્નો, ‘શૂન્ય’ પાલનપુરી અને અમૃત ‘ઘાયલ’ આધુનિક સમયનાં ગુજરાતી ગઝલકારો છે. તેઓએ જુનાગઢમાં ‘મિલન’ સાહિત્યની સંસ્થાની પણ સ્થાપના કરી હતી. તેમના પૂજ્ય ધાર્મિક સંત મઝલૂમ શાહની યાદમાં ઉપનામમાં ‘મઝલૂમી’ ઉમેરે છે.

### રચનાઓ 
* ઉર્દૂ ગઝલો - મીના, તિરનગી
* ગુજરાતી ગઝલો - મદિરા
* ગદ્ય કાવ્ય - ઢળતા મિનારા
* અનુભૂતિ આધારિત નવલિકા - સ્મૃતિબિંબ, તિકડમ, સૂકાં ફૂલ બોરસલ્લીનાં, કૌતુક, આંખોની પાંખે, હૃદયના રંગની વાતો
* ચરિત્ર - આવી પહોંચી ઘાયલની સવારી, સાથે રહ્યાનું સુખ (ઘાયલ વિશે), તમારા પ્રતાપે બધા ઓળખે છે (શૂન્ય વિશે)

## પાછલું જીવન 
દરબારપણું ગયા બાદ માંગરોળ, સુરત, મુંબઇ, વિગેરે ઘણી જગ્યાઓએ રહ્યા અને ઘણા સંઘર્ષો વેઠ્યા, ઘણી નોકરીઓ પણ કરી. પણ શાયરી સાથે મુહબ્બત ટકાવી રાખી.

તેમનું અવસાન ૧૪ ફેબ્રુઆરી, ૨૦૦૮ના રોજ થયું હતું.

## સંદર્ભ 
## બાહ્ય કડીઓ 
* રુસ્વા મઝલૂમી

શ્રેણી:વ્યક્તિત્વ
શ્રેણી:સાહિત્યકાર
શ્રેણી:૧૯૧૫માં જન્મ
શ્રેણી:૨૦૦૮માં મૃત્યુ
શ્રાદ્ધ

**શ્રાદ્ધ**, **શ્રાદ્ધ પક્ષ** કે **મહાલય** એ હિંદુ પંચાંગના ૧૫ દિવસનો સમુહ છે જે દરમિયાન પરિવારજનો તેમના મૃત પિતૃઓને યાદ કરી ને પિતૃતૃપ્તિ માટે વિવિધ તર્પણક્રિયાઓ કરે છે. વિક્રમ સંવતના ભાદરવા માસની વદ પક્ષની એકમથી આ પર્વની શરૂઆત થાય છે  અને ભાદરવા માસની અમાસ સુધી ચાલે છે. શ્રાદ્ધના પંદર દિવસના સમુહને પિતૃતર્પણના દિવસો પણ કહેવાય છે.

## પૌરાણીક ગ્રંથો પ્રમાણે
**ગરુડ પુરાણ** માં વર્ણવ્યા મુજબ ભાદરવા મહીનાનો કૃષ્ણ પક્ષ શરુ થતા જ મનુષ્યોના પિતૃઓ પોતે જે તે લોકમાં વસતા હોય ત્યાંથી પૃથ્વીલોક પર આવે છે. તર્પણ કરવાથી એ તૃપ્ત થઈને ફરી પોતે જે લોકમાંથી આવ્યા હોય ત્યાં પુનર્ગમન કરી શકે છે.

## સંદર્ભ
શ્રેણી:હિંદુ ધર્મ
શ્રેણી:પંચાંગ
મિડાસ

ગ્રીસની પૌરાણિક માન્યતાઓમાં જણાવ્યા પ્રમાણે રાજા ગોર્ડિઆસ અને દેવી સાઇબેલે ના પુત્ર **મિડાસ**(ગ્રીક ભાષામાં Μίδας) ગ્રીસ દેશના ફ્રીગિયા રાજ્યના રાજા હતા. તેમને વરદાન હતું કે તેઓ જેને સ્પર્શ કરે તે સોનુ બની જાય. આજે પણ આવી અસર ને **મિડાસ સ્પર્શ** તરીકે ઓળખવામાં આવે છે. 

શ્રેણી:ગ્રીસ
પટેલ

**પટેલ** અથવા **પાટીદાર** અથવા **કણબી** એ ભારત દેશનાં પશ્ચિમ ભાગમાં આવેલા ગુજરાત રાજ્યની એક મુખ્ય જ્ઞાતિ છે. પટેલોમાં લેઉવા પટેલ અને કડવા પટેલ એમ બે પેટા જ્ઞાતિ છે.

## વ્યુત્પતિ 
### પાટીદાર 
ગુજરાતી લેક્સિકોન પ્રમાણે પાટીદાર શબ્દનો અર્થ (૧) ગરાસની જમીન ધરાવનાર ગરાસિયો જમીનદાર. (૨) કણબી ખેડૂત (ગુજરાતમાં ‘લેઉવા’, ‘કડવા’ અને ‘આંજણા’ જ્ઞાતિ) થાય છે.

## પટેલ હોટલ 
"પટેલ હોટલ" અથવા "પટેલ મોટેલ" તરીકે જાણીતા શબ્દે અમેરિકન હોટલ ઉદ્યોગ પર મોટો પ્રભાવ પાડ્યો છે.

૧૯૬૦ અને ૧૯૭૦ના દાયકાઓમાં મોટી સંખ્યામાં ભારતથી લોકો અમેરિકા સ્થાયી થયા. તેમાંથી ઘણાંએ મહેનત કરીને માંદી હોટલ અથવા મિલ્કતો ખરીદી અને નફાકારક ધંધામાં ફેરવી. આખા અમેરિકાની ૬૦ ટકા મધ્યમ માપની મોટેલ અને હોટેલ ઉદ્યોગ ભારતીય મૂળના લોકોની માલિકી ધરાવે છે. તેમાંથી ત્રીજાભાગની મિલ્કતો પટેલ અટક ધરાવતા (ગુજરાતીઓ) લોકો પાસે છે.

## ફિલ્મોમાં 
ગુજરાતી ફિલ્મ કેવી રીતે જઈશ પટેલ જ્ઞાતિની અમેરિકા વસવાની ઘેલછાનું કટાક્ષમય વર્ણન કરે છે.

## આ પણ જુઓ
* સરદાર વલ્લભભાઈ પટેલ
* પાટીદાર અનામત આંદોલન

* 

## સંદર્ભ
શ્રેણી:જ્ઞાતિ
શ્રેણી:ભારતની જ્ઞાતિઓ
ગોલ્ડન બ્રિજ

thumb|right|ગોલ્ડન બ્રિજ, ભરૂચ
**ગોલ્ડન બ્રિજ** ભરૂચ શહેરમાં નર્મદા નદી પર અંગ્રેજોએ બનાવેલો પોલાદનો પુલ છે.

## ઇતિહાસ 
આ પુલ ૭ ડિસેમ્બર ૧૮૭૭થી રોજ સર જોન હોક્શોની રુપરેખા મુજબ તૈયાર કરવાની શરૂઆત થયેલી અને ૧૬ મે ૧૮૮૧ને દિવસે તે બનીને તૈયાર થઇ ગયો હતો. પુલ બનાવવાનો કુલ ખર્ચ રૂ. ૪૫,૬૫,૦૦૦ થયેલો. આ પુલમાં રીવૅટૅડ જોઇન્ટસનો ઉપયોગ થયેલો છે. અપૂરતી જાળવણીને કારણે તેના પર કાટ ચડવા લાગ્યો છે. આ પુલ હાલમા ફક્ત નાના વાહનો માટેજ વપરાય છે. તેને *નર્મદા પુલ* તરીકે પણ ઓળખવામાં આવે છે. એના થાંભલાઓ તો આવતા જતા વાહનો માટે બેવડી લાઈન માટે નંખાતા હતા, પણ ઉપરનો ભાગ માત્ર એક રેલવેની અવરજવર માટેનો ૧૪ ફૂટ પહોળો હતો. ઈ.સ. ૧૮૬૦માં રેલના પાટા નાખવાનું કાર્ય શરુ થયેલું તેની સાથેસાથે આ પુલ બાંધવાની યોજના પણ શરૂ થઈ હતી.

સને ૧૮૬૩માં નર્મદામાં આવેલ ભયંકર પૂરથી પુલના છ (૬) ગાળા ખેંચાઈ ગયા હતા. ફરીથી બનાવેલા આ ગાળાઓમાંથી ચાર જ વર્ષ પછી ૧૮૬૮ના ઓગસ્ટ મહિનામાં પુનઃ ભયંકર પૂર આવવાથી ચાર ગાળાઓને નુકશાન થયું. આથી આ પુલની સાથે બીજો એક પુલ બાંધવામાં આવ્યો. તેનું બાંધકામ ૧૮૭૧માં પૂર્ણ થયું.

૧૮૬૦થી ૧૮૭૧ સુધીમાં આ પુલ પાછળ રૂ. ૪૬,૯૩,૩૦૦નો ખર્ચ થયો. આ પુલ ૧૮૬૬ સુધી ટક્યો. એ વર્ષમાં સપ્ટેમ્બરમાં વળી પાછી ભારે રેલ આવવાથી પુલના છવ્વીસ (૨૬) ગાળાને નુકશાન પહોંચ્યું હતું. વહેવાર ચાલુ રાખવા માટે બીજો કમચલાઉ પુલ રૂપિયા એક લાખ પચાસ હજારના ખર્ચે બાંધવામાં આવ્યો. ૧૮૭૭ના ડિસેમ્બરની ૭મી તારીખથી બીજો જબરો પુલ બાંધવાનો પ્રારંભ કરાયો. ૧૮૮૧ના મે માસની ૨૬મી એ બંધાઈ રહ્યો. એની પાછળ આશરે રૂ. ૩ કરોડ ૭ લાખને ૫૦ હજારનો ખર્ચ થયો.

આ પુલ ૧૮૬૦ની સાલમાં બંધાવા માંડ્યો તે ૧૮૭૭ સુધીમાં અને ત્યાર બાદ મજબૂત પુલ બંધાયો તે સહિત આ પુલ પાછળ આશરે રૂ. ૮૫,૯૩,૪૦૦નો ખર્ચ થયો હતો. જૂનો પુલ સ્થિર કરવા પાછળ એ જમાનામાં જે ખર્ચ થતો રહ્યો તે સોનાનો પુલ બાંધ્યો હોય ને થયો એટલો બધો ખર્ચ આની પાછળ સરકારને - રેલ્વેને થયેલ હોવાથી આ પુલ "સોનાનો પુલ" તરીકે ઓળખાય છે.

### નવો પુલ 
૧૯૩૫માં નવો પુલ "સિલ્વર જ્યુબીલી બ્રિજ" બંધાયા પછી આ જૂનો પુલ જાહેર બાંધકામ ખાતાએ પોતાના હસ્તક લઈ લીધો અને ૧૯૪૩માં વાહન વ્યવહાર બદલી નાંખવામાં આવ્યો હતો. ૧૯૪૯માં એ પુલનું સમારકામ કરી સગવડવાળો બનાવવા પાછળ ૮૪ (ચોર્યાશી) લાખ રૂપિયાના ખર્ચનો અંદાજ હતો.

બીજા વિશ્વયુદ્ધ વખતે જૂનો પુલ તોડી એના લોખંડની સારી એવી કિંમત ઉપજી જાય તેમ હતી. પરંતુ દક્ષિણ ગુજરાતને વાહન વ્યવહાર દ્વારા જોડનારો આ સાંકળરૂપ પુલ સિવાય બીજો કોઈ માર્ગ ન હોવાથી જિલ્લા લોકલ બોર્ડે અને ભરૂચ જિલ્લાની પ્રજાએ સભાઓ બોલાવી ભારે રજુઆતો કરી આ પુલ 'સ્ક્રેપ અપ' થતા અટકાવ્યો હતો.

## સંદર્ભ 
શ્રેણી:ભરૂચ જિલ્લો
શ્રેણી:નર્મદા નદી
માલધારી

**માલધારી** એ પશુપાલનને લગતા વ્યવસાય કરતો એક લોકસમુહ છે. માલધારી શબ્દ ખાસ કરીને ભારત દેશના પશ્ચિમ ભાગમાં આવેલા ગુજરાત રાજ્યમાં વધુ પ્રચલિત છે, આ શબ્દ *માલ* એટલે પશુધન અને *ધારી* એટલે ધરાવનારનો બનેલો છે. માલધારી શબ્દનો શાબ્દિક અર્થ *પશુધન ધરાવનાર* એવો કરી શકાય.

માલધારી સમૂહમાં ભરવાડ,આહીર,મહેર(મેર), રબારી, ચારણ, વગેરે જાતિઓનો સમાવેશ થાય છે.
આ સમુહ ખાસ કરીને વન્ય વિસ્તાર આજુબાજુનાં મેદાનોમાં વસવાટ કરવાનું વધુ પસંદ કરે છે, જેથી તેઓનાં પશુઓને ઘાસચારો સરળતાથી મળી રહે છે. માલધારીઓના વસવાટ સ્થળને *નેસ* તરીકે ઓળખાય છે. આ ઉપરાંત તેઓની વસ્તી ગ્રામિણ અને શહેરી વિસ્તારોમાં પણ જોવા મળે છે.

## સંદર્ભ 
શ્રેણી:જ્ઞાતિ
શ્રેણી:સમાજશાસ્ત્ર
સુસકાલ

**સુસકાલ** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા છોટાઉદેપુર જિલ્લામાં આવેલા કુલ ૬ (છ) તાલુકાઓ પૈકીના એક એવા પાવી જેતપુર તાલુકામાં આવેલું એક  ગામ છે. સુસકાલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

આ ગામમાં મુખ્ય વસ્તી આદિવાસીઓની છે.

શ્રેણી:પાવી જેતપુર તાલુકો
નર્મદા બચાવો આંદોલન

**નર્મદા બચાવો આંદોલન** ભારત દેશના પશ્ચિમ ભાગમાં વહેતી નર્મદા નદી પર આવેલી સરદાર સરોવર યોજનાની વિરોધમાં ચાલતું આંદોલન છે. સરદાર સરોવર યોજના તેની પર્યાવરણ પરની અસરને કારણે વિવાદોમાં સપડાયો હતો. મેધા પાટકર તથા અરૂંધતી રોય બંધ વિરોધી ચળવળના આગેવાનો છે. મેધા પાટકરે બંધનું કામ અટકાવવાની પહેલ પણ કરી હતી, પરંતુ ૧૯૯૯માં ભારતની ઊચ્ચતમ ન્યાયાલયે સરકારને બંધ ઝડપભેર સમાપ્ત કરવાનો ચુકાદો આપ્યો અને બંધને રોકવાની પહેલને વખોડી કાઢી હતી. બંધની કુલ ઉંચાઇ ૧૩૬.૫ મીટર (આશરે ૪૪૫ ફુટ)ની સુચવવામાં આવી છે અને ભારતની સર્વોચ્ચ અદાલત તબકાવાર બંધની ઉંચાઇ વધારવા માટેની પરવાનગી આપી રહી છે.

## વિવાદ 
નર્મદા બચાવો આંદોલન પર બંધથી અસરગ્રસ્ત વિસ્તાર વિશે કોર્ટમાં સોગંદ લીધા પછી ખોટું બોલવા માટે આરોપ મૂકાયો છે.

## સંદર્ભ 
શ્રેણી:નર્મદા નદી
જૉર્ડન

**જૉર્ડન**, આધિકારિક રીતે   કિંગડમ ઑફ જૉર્ડન, દક્ષિણ પશ્ચિમ એશિયામાં અકાબા ખાડ઼ી ની નીચે સીરિયાઈ રણ પ્રદેશના દક્ષિણી ભાગ માં ફેલાયેલ એક અરબ દેશ છે. દેશની ઉત્તર માં સીરિયા, ઉત્તર-પૂર્વ માં ઇરાક, પશ્ચિમ માં પશ્ચિમી તટ અને ઇઝરાયલ અને પૂર્વ અને દક્ષિણ માં સઉદી અરેબિયા સ્થિત છે. જૉર્ડન, ઇઝરાયલ સાથે મૃત સમુદ્ર અને અકાબા ખાડ઼ી ની તટ રેખા ઇઝરાયલ, સઉદી અરેબિયા અને ઇજીપ્ત  સાથે નિયંત્રણ કરે છે. જૉર્ડનનો મોટાભાગનો વિસ્તાર રણ પ્રદેશ  છે, વિશેષ રૂપે આરબ રણ પ્રદેશ; જોકે, વાયવ્ય ક્ષેત્ર, જૉર્ડન નદી ની સાથે, ઉપજાઊ ક્ષેત્ર મનાય છે. દેશની રાજધાની અમ્માન ઉત્તર પશ્ચિમ માં સ્થિત છે. 

## આ પણ જુઓ 
*  (વિક્ષનરી)

શ્રેણી:દેશ
શ્રેણી:એશિયા
ઉઝબેકિસ્તાન

એશિયાના કેન્દ્રિય ભાગમાં સ્થિત એક દેશ છે જે ચારે તરફથી જમીનથી ઘેરાયેલો છે. આટલું જ નહિ, એની ચારે તરફના દેશ પોતે પણ સમુદ્રકિનારાથી દૂર છે. આની ઉત્તરમાં કજાકિસ્તાન, પૂર્વમાં તાજિકિસ્તાન દક્ષિણમાં તુર્કમેનિસ્તાન અને અફઘાનિસ્તાન આવેલા છે. ૧૯૯૧ સુધી આ દેશ સોવિયત સંઘનો એક ઘટક હતો. ઉઝબેકિસ્તાનના પ્રમુખ શહેરો રાજધાની તાશકંદ સિવાય સમરકંદ તથા બુખારા છે. અહીંના મૂળ નિવાસી મુખ્યતઃ ઉઝબેક જાતિના છે, જેઓ બોલચાલમાં ઉઝબેક ભાષાનો પ્રયોગ કરે છે.

## ઇતિહાસ 
માનવ વસવાટ અહીં પર ઈસાના ૨૦૦૦ વર્ષ પહલાથી છે. એવું માનવામાં આવે છે કે આજના ઉઝબેકોએ ત્યાં પહલાથી વસ્યા આર્યોં ને વિસ્થાપિત કરી દીધાં. સન્ ૩૨૭ ઈસાપૂર્વ માં સિકંદર જ્યારે વિશ્વ વિજય (જે વાસ્તવ માં ફ઼ારસ વિજય થી વધુ અધિક ન હતું) પણ નિકળ્યો તો અહીં તેને ખૂબ પ્રતિરોધનો સામનો કરવો પડ્યો. તેણે અહીંની રાજકુમારી રોક્સાના સાથે લગ્ન પણ કર્યાં પણ યુદ્ધમાં તેને વધુ ફ઼ાયદો ન થયો. સિકંદર પછી ઈરાનના પાર્થિયન તથા સાસાની સામ્રાજ્ય નો આ આઠમી સદી સુધી અઁગ રહ્યો. આ બાદ અરબોએ ખ઼ુરાસાન પર કબ્જો કરી લીધો અને ક્ષેત્ર માં ઇસ્લામ નો પ્રચાર થયો.

નવમી સદીમાં આ સામાની સામ્રાજ્ય નો અંગ બન્યો. સામાનિયોં એ પારસી ધર્મ ત્યાગી સુન્ની ઇસ્લામને આત્મસાત કર્યો. ચૌદમી સદી ના અંતમાં આ ત્યારે મહત્વપૂર્ણ ક્ષેત્ર બની ગયું જ્યારે અહીં તૈમૂર લંગનો ઉદય થયો. તૈમૂરએ મધ્ય અને પશ્ચિમી એશિયામાં અદ્વિતીય સફ઼ળતા પામ્યો. તૈમૂરએ ઉસ્માન (ઑટોમન) સમ્રાટ ને પણ હરાવી દીધો  હતો. ઓગણીસમી સદીમાં આ વધતાં  રૂસી સામ્રાજ્ય અને ૧૯૨૪માં સોવિયત સંઘના સદસ્યનો અંગ બન્યો. ૧૯૯૧ માં આણે સોવિયત સંઘથી આઝાદી હાસિલ કરી.

## પ્રાંત અને વિભાગ 
right|350px|ઉઝબેકેસ્તાનનું પ્રાંતીય માનચિત્ર

## બાહ્ય કડીઓ 
* 
* Uzbekistan Government
* Open Directory Project - *Uzbekistan*  directory category
* Library of Congress - A Country Study: Uzbekistan
* Uzbekistan Photo Gallery 
* Travel story about Uzbekistan by Ira Spitzer 
* Lots of Uzbekistanian Recipes on www.CookBookWiki.com 
* Uzbek English online dictionary
* Radio Free Europe/Radio Liberty News and Features on Uzbekistan in English.
* Startpage Uzbekistan
* Undercover in Uzbekistan Documentary
* Uzbekistan's Ombudsman - Authorized Person for Human Rights of Uzbekistan's Parliament (Oliy Majlis) 
* Lower House of Uzbek parliament
* Upper House of Uzbek parliament 
* Uzbek news web site 

શ્રેણી:દેશ
શ્રેણી:એશિયા
શ્રેણી:એશિયાના દેશો
યેમેન

**યેમેન (યમન)** (અરબી ભાષા: اليَمَن અલ-યમન), અધિકારીક રીતે  **યમન ગણરાજ્ય** (અરબી ભાષા: الجمهورية اليمنية અલ-જમ્હૂરિયા અલ-યમન) મધ્યપૂર્વ એશિયા નો એક દેશ છે, જે અરબ પ્રાયદ્વીપ માં વાયવ્યમાં સ્થિત છે.  કરોડની વસતિ વાળા આ દેશ યમનની સીમા ઉત્તર માં સાઉદી અરેબિયા, પશ્ચિમમાં રાતો સમુદ્ર, દક્ષિણમાં અરબી સમુદ્ર અને એડનની ખાડી, અને પૂર્વમાં ઓમાનને મળે છે. યમનની ભૌગોલિક સીમામાં લગભગ ૨૦૦થી વધુ દ્વીપનો સમાવેશ થાય છે., જેમાં સોકોત્રા દ્વીપ સૌથી મોટો છે. 

શ્રેણી:દેશ
શ્રેણી:યમન
શ્રેણી:મધ્ય એશિયાનાં દેશો
શ્રેણી:આરબ સમુહનાં દેશો
ચીની ગણતંત્ર

200px|right|thumbnail|તાઇવાન
*આ લેખ તાઇવાન દ્વીપ વિષે છે, તાઇવાન દેશ વિષે નથી, જો આપ પ્રશાસનિક તાઈવાન વિષે જાણવા ચાહતા હોવ તો અહીં જઓ -ચીની ગણરાજ્ય*

**તાઇવાન** કે **તાઈવાન** (અંગ્રેજી : Taiwan, ચીની: 台灣) પૂર્વ એશિયા માં સ્થિત એક દ્વીપ છે. દ્વીપ અપને આસપાસ ના ઘણાં દ્વીપોં ને મેળવી ચીની ગણરાજ્ય નો અંગ છે જેનો મુખ્યાલય તાઇવાન દ્વીપ જ છે. આ કારણે પ્રાયઃ તાઇવાન નો અર્થ ચીની ગણરાજ્ય પણ મનાય છે.૤ આમતો આ ઐતિહાસિક તથા સંસ્કૃતિક દ્રષ્ટીએ મુખ્ય ભૂમિ ચીન (ચીન કા જનવાદી ગણરાજ્ય) નો અંગ રહ્યો છે, પણ આની સ્વાયત્તા તથા સ્વતંત્રતા ને લઈ ચીન (જેનો, આ લેખ માં, અભિપ્રાય *ચીન નું જનવાદી ગણરાજ્ય* છે) તથા ચીની ગણરાજ્યના પ્રશાસન માં વિવાદ રહ્યો છે.

શ્રેણી:ચીન
શ્રેણી:તાઇવાન
લેબેનાન

thumb|લેબેનાન
**લેબનાન**, આધિકારિક રૂપે લેબનાન ગણરાજ્ય, પશ્ચિમી એશિયા માં ભૂમધ્ય સાગરના પૂર્વી તટ પર સ્થિત એક દેશ છે. આની ઉત્તર અને પૂર્વ માં સીરિયા અને દક્ષિણમાં ઇસરાઇલ સ્થિત છે. ભૂમધ્ય ક્ષેત્ર અને આરબ ના ભીતરી ભાગ વચ્ચે  સેતુ બનેલ આ દેશનો ઇતિહાસ સમૃદ્ધ (ક્યારેક-ક્યારેક હિંસક) છે, આજ કારણે છે કે દેશ ની ધાર્મિક અને જાતીય વિવિધતા આની અનૂઠી સાંસ્કૃતિક ઓળખ બનાવે છે.

શ્રેણી:દેશ
શ્રેણી:એશિયા
સિંગાપુર

**સિંગાપુર** વિશ્વ ના પ્રમુખ બંદર અને વ્યાપારિક કેંદ્રોં માં એક છે. આ દક્ષિણ એશિયા માં મલેશિયા તથા ઇંડોનેશિયા ની વચ્ચે સ્થિત છે.

સિંગાપુર એટલે કે સિંહોનું નગર. એટલે કે આને સિંહોં નો શહેર કહે છે. અહીં ઘણાં ધર્મોં માં વિશ્વાસ રાખવાવાળા, વિભિન્ન દેશોંની સંસ્કૃતિ, ઇતિહાસ તથા ભાષાના લોકો એક બની રહે છે. મુખ્ય રૂપે અહીંયા ચીની તથા અઁગ્રેજી બંને ભાષાઓ પ્રચલિત છે. આકારમાં મુંબઈથી થોડા નાના આ દેશમાં વસવા વાળી લગભગ ૩૫ લાખની વસતિમાં ચીની, મલય તથા ૮ ટકા ભારતીય લોકો રહે છે.

## આધુનિક સિંગાપુર 
દક્ષિણ-પૂર્વ એશિયામાં, નિકોબાર દ્વીપ સમૂહથી લગભગ ૧૫૦૦ કિ.મી. દૂર એક નાનો, સુંદર અને વિકસિત દેશ સિંગાપુર પાછલા વીસ વર્ષોંથી પર્યટન અને વ્યાપારના એક પ્રમુખ કેંદ્રના રૂપેમાં ઉભરી આવ્યો છે. આધુનિક સિંગાપુરની સ્થાપના સન્‌ ૧૮૧૯માં સર સ્ટેમફોર્ડ રેફલ્સએ કરી, જેમને ઈસ્ટ ઇંડિયા કંપનીના અધિકારીના રૂપમાં દિલ્લી સ્થિત તત્કાલીન વૉયસરાય દ્વારા કંપની નો વ્યાપાર વધારવા હેતુ સિંગાપુર મોકલાવ્યા હતા. આજે પણ સિંગાપુર ડૉલર અને સેંટ ના સિક્કા પર આધુનિક નામ સિંગાપુર અને જુનુ નામ સિંગાપુરા અંકિત રહે છે. સન્‌ ૧૯૬૫માં મલેશિયાથી અલગ થઈ નવા સિંગાપુર રાષ્ટ્ર નો ઉદય થયો. કિંવદંતી છે કે ચૌદમી શતાબ્દીમાં સુમાત્રા દ્વીપના એક હિંદુ રાજકુમાર જ્યારે શિકાર હેતુ સિંગાપુર દ્વીપ પર ગયા તો ત્યાં જંગલમાં સિંહોને જોઈ તેણે ઉક્ત દ્વીપનું નામકરણ સિંગાપુરા અર્થાત સિંહોનો દ્વીપ કરી દીધું. 

## અર્થવ્યવસ્થા 
અર્થશાસ્ત્રીઓએ સિંગાપુરને 'આધુનિક ચમત્કાર' તરીકેની ઉપમા આપી છે. અહીંના બધા જ પ્રાકૃતિક સંસાધન અહીંયા ના નિવાસી જ છે. અહીં પાણી મલેશિયાથી, દૂધ, ફળ તેમ જ શાકભાજી ન્યૂઝીલેન્ડ તથા ઑસ્ટ્રેલિયાથી દાળ, ચોખા તેમ જ અન્ય રોજિંદા ઉપયોગની વસ્તુઓ થાઈલેન્ડ, ઇંડોનેશિયા વગેરે દેશોમાંથી આયાત કરવામાં આવે છે.

## પર્યટન 
thumb|250px|સેંટ એન્ડ્રુ ચર્ચ.
સિંગાપુરના પ્રમુખ દર્શનીય સ્થળોમાં અહીંયાના ત્રણ સંગ્રહાલય, જૂરોંગ બર્ડ પાર્ક, રેપ્ટાઇલ પાર્ક, ઝૂલૉજિકલ ગાર્ડન, સાયંસ સેંટર સેંટોસા દ્વીપ, પાર્લિયામાંટ હાઉસ, હિન્દુ, ચીની તથા બૌદ્ધ મંદિર તથા ચીની અને જાપાની બાગ જોવા લાયક છે. સિંગાપુર મ્યૂજિયમમાં સિંગાપુરની આઝાદી ની વાર્તા આકર્ષક થ્રી-ડી વીડિયો શો દ્વારા બતાડવામાં આવે છે. આ આઝાદી ની લડ઼ાઈમાં ભારતીયોં નું પણ મહત્વપૂર્ણ યોગદાન હતું.

સિંગાપોર ખાતે કેનેડિયન ઇન્ટરનેશનલ સ્કૂલ]]**કલ્ચર મ્યૂજિયમ** માં વિભિન્ન જાતિઓ ના તહેવારોને પ્રદર્શિત કરાયો છે, જેમાં દશેરા, દીવાળી તથા તેમનું મહત્વ બતાવાયું છે. ૬૦૦ પ્રજાતિઓ અને ૮૦૦૦ થી વધુ પક્ષીઓ ના સંગ્રહ સાથે જુરોંગ બર્ડ પાર્ક એશિયા-પ્રશાંત ક્ષેત્ર નો સૌથી મોટું પક્ષી પાર્ક છે. દક્ષિણી ધ્રુવનું કૃત્રિમ વાતાવરણ બનાવી અહીંયા પેંગ્વિન પક્ષી રખાયા છે. ૩૦ મીટર ઊઁચા માનવ નિર્મિત જલપ્રપાત અને ઑલ સ્ટાર બર્ડ શો જેમાં પક્ષી ટેલીફોન પર વાત કરે છે, જે અન્ય પ્રમુખ આકર્ષણ છે.

**રેપ્ટાઇલ પાર્ક** માં ૧૦ ફુટ લાંબા જીવતા મગરમચ્છના મોંમાં પ્રશિક્ષક દ્વારા પોતાનું મોં નાખવાના અને કોબરા સાઁપનું ચુંબન લેવા જેવા રોમાંચકારી હર્તબ છે. ઝૂલૉજિકલ ગાર્ડનમાં એનિમલ ફીડિંગ શો સી લાયન ડાંસ શો આદિ દર્શકોં નો મન મોહી લે છે.

## આ પણ જુઓ 
*  (વિક્ષનરી)

શ્રેણી:સિંગાપુર
કોળી

**કોળી** એ ભારત દેશની એક જ્ઞાતિ છે.

કોળી જ્ઞાતિનાં લોકો મુખ્યત્વે મહારાષ્ટ્ર, ગુજરાત અને આંધ્ર પ્રદેશ, તમિલનાડુ, કર્ણાટક, રાજસ્થાન, ઉત્તર પ્રદેશ  સહીત સમગ્ર ભારતમાં વસવાટ કરે છે. મહારાષ્ટ્રમાં તેઓ દરિયાકાંઠાનાં વિસ્તારમાં સ્થિત છે. તેઓ મુંબઈનાં મૂળ વસાહતીઓમાંનાં એક છે, જેઓએ મુંબઈના 'સાત ટાપુઓ' પર વસવાટ કરેલો. વીસમી સદીમાં, બ્રિટીશ સરકારે કોળી જાતિને હત્યારી જાતિ જાહેર કરી હતી. પ્રથમ વિશ્વ યુદ્ધ દરમિયાન, બ્રિટીશ શાસને કોળી જાતિને યોદ્ધા જાતિનો દરજ્જો આપ્યો કારણ કે કોળી જાતિએ પ્રથમ વિશ્વ યુદ્ધમાં પોતાની બહાદુરી દર્શાવી હતી.

ગુજરાતમાં કોળીઓની વસ્તી લગભગ બધા જ વિસ્તારોમાં છે. ગુજરાતનો કોળી સમાજ વિવિધ સ્થાનિક પેટા વિભાગોમાં વિભાજીત છે.

ભારતના ૧૪મા રાષ્ટ્રપતિ રામનાથ કોવિંદ ઉત્તર પ્રદેશના કોળી સમાજમાંથી આવે છે.

## સંદર્ભ
## બાહ્ય કડીઓ
* મુંબઈનાં કોળી વિષે માહિતી, ઈન્ડીયાપ્રોફાઈલ.કોમ

શ્રેણી:ભારતની જ્ઞાતિઓ
તૌરાત

**તૌરાત** (; , "સૂચનાઓ", "શિક્ષણ" અથવા "કાયદો") એ યહૂદી ધર્મનું ધર્મ પુસ્તક છે.

## બાહ્ય કડીઓ
* Jewish Encyclopedia: Torah

શ્રેણી:ધાર્મિક સાહિત્ય
શ્રેણી:યહૂદી ધર્મ
જરથોસ્તી ધર્મ

**જરથોસ્તી ધર્મ** પારસીઓનો ધર્મ છે. જેની સ્થાપના ઇ.સ. પૂર્વે ૫૯૦ની આસપાસ ગુરુ અષો જરથુષ્ટ્રે કરી હતી. ૪૭ વર્ષ સુધી ધર્મસ્થાપક તરીકે એમણે ઈરાનમાં જરથોસ્તી ધર્મની જયોત જલાવી રાખી. ૭૭ વર્ષની વયે જયારે તેઓ બંદગી કરતા હતા ત્યારે તુરાની દુરાસરૂન સૈનિકે એમની પીઠ પાછળ ઘા કર્યો જેથી એમનું મૃત્યુ થયું.

જરથુષ્ટ્રના દેહાંત બાદ તેનો પ્રભાવ ધીમે ધીમે વધવા લાગ્યો હતો. સમગ્ર ઇરાનમાં આ રાજધર્મ બન્યો. આ ઉપરાંત રુસ, ચીન, તુર્કિસ્તાન, આરમેનિયા સુધી તેનો થોડો થોડો પ્રભાવ જોવા મળ્યો હતો. વિશ્વના અન્ય ભાગોમાં ઇરાની સભ્યતાનો પ્રભાવ જરથુષ્ટ્ર પહેલા જ હતો. એટલા માટે જ્યારે ઇરાનમાં જરથોસ્તી ધર્મ રાજધર્મ બન્યો ત્યારે ઇરાની સભ્યતાની સાથે સંપર્કવાળા દેશોમાં પણ તેનો પ્રભાવ ફેલાયો હતો. સિકંદરના હુમલા સમયે આ ધર્મના ધાર્મિક સાહિત્યની લોકોમાં ઊંડી અસર હતી. પાર્સીપોલિસ અને સમરકંદમાં આ ગ્રંથોને ખૂબ જ બહુત સજાવી ધજાવીને સુરક્ષિત રાખવામાં આવ્યા હતા.

અરબી રાજ તથા હલાકુ, તેમૂર તથા નાદિર શાહના હુમલા સમયે આ ધર્મના અનુઆયીઓ પર ભયંકર ત્રાસ ગુજારવામાં આવ્યો હતો. જેના પરિણામે જરથોસ્તી ધર્મનો પ્રચાર સાતમી સદીમાં ઓછો થવાનો શરૂ થયો. સન ૭૫૦માં છેલ્લા જરથુષ્ટ્ર રાજાનો આરબો સામે યુધ્ધમાં પરાજય થયો હતો. ત્યાર બાદ જરથોસ્તી પંથના ખૂબ મોટા સમુદાયે દેશનો ત્યાગ કરી ભારત તરફ પ્રયાણ કર્યું હતું, જ્યાં તેઓ છેલ્લાં ૧૨૦૦ વર્ષથી શાંતિપૂર્ણ જીવન વિતાવી રહ્યા છે.

પહેલા તેઓ ખેતીના કામમાં જોડાયા હતા. બાદમાં તેઓએ શિક્ષણ અને ઉધોગ તરફ ધ્યાન આપ્યું હતું. પરિણામે આજે ભારતમાં શિક્ષણ અને ઉધોગની દ્રષ્ટિએ પારસી સમુદાય આગળ છે. ભારત ઉપરાંત ઇરાનના કેટલાંક શહેરોમાં પણ જરથોસ્તી ધર્મના અનુઆયીઓ છે. જ્યારે તેઓને ખૂબ જ અત્યાચારોનો સામનો કરવો પડ્યો છે.
મુસલમાન

**મુસ્લિમ** કે **મુસલમાન** (અરબી: مسلم) લોકો કે જેને અંગ્રેજીમાં ક્યારેક  મોસ્લેમ તરીકે પણ બોલાય છે, તેઓ ઇસ્લામ અનુયાયી, એકેશ્વરવાદમાં માનતા, કુરાન પર આધારીત ઇબ્રાહિમ સ્થાપિત ધર્મને અનુસરે છે અને હઝરત મુહમ્મદ મુસ્તફા (સ.અ.વ.)ને અલ્લાહના પયગંબર માને છે. અરબીમાં "મુસ્લિમ"નો અર્થ "એક કે જે અલ્લાહમાં શ્રધ્ધા રાખે છે" એવો થાય છે. સર્વવ્યાપી રીતે ઇસ્લામ ધર્મ પાળતા લોકો મુસ્લિમ કહેવાય છે.

## મુસ્લિમ શબ્દનો ઉદ્ભવ
મુસ્લિમ શબ્દ એ કૃદંતનું કામ કરનારું ઇસ્લામ ક્રિયાપદનું મૂળ રૂપ છે. મહિલા અનુયાયીને મુસ્લિમા કહેવામાં આવે છે. અરબી માં બહુવચનમાં મુસ્લિમુન (مسلمون) કહેવાય છે જ્યારે સ્ત્રીલિંગમાં મુસ્લિમાત(مسلمات) કહે છે. એનો એક અર્થ "સમગ્ર, યોગ્ય" એવો પણ થાય છે.

## *મુસ્લિમ* માટે અન્ય શબ્દો
અંગ્રેજીમાં મુળ શબ્દ "મુસ્લિમ" છે, ક્યારેક તે અપભ્રંશ થઇને "મોસ્લેમ" તરીકે બોલાય છે, જે ખરેખરમાં જુનો શબ્દ છે. અરબી શબ્દ "મુસ્લિમ" નો સમાનાર્થી શબ્દ અંગ્રેજીમાં "Submitter" થાય છે જે ગુજરાતીમાં "સમર્પિત" એવો થાય છે.

મધ્ય-૧૯૬૦ ના અરસા સુધી, ઘણાં અંગ્રેજીભાષી લેખકો "મહોમેડંસ" અથવા "મહોમ્મતન્સ્" શબ્દનો ઉપયોગ કરતાં હતા.

## અર્થ
ઇબ્ન અરબીએ મુસ્લિમ ની વ્યાખ્યા કરતાં જણાવ્યું  કે:
 "મુસ્લિમ એ એવી વ્યક્તિ છે જે માત્ર અને માત્ર અલ્લાહની ઇબાદત કરે છે. "ઇસ્લામ' નો અર્થ થાય છે માત્ર અલ્લાહ ને માનતો એક ધર્મ"

### પહેલાના પેગંબરોનું કુરાનમાં વર્ણન કરવા માટે વપરાય છે
કુરાનમાં  ઇસ્લામ ઘણા પયગંબરો, સંદેશવાહકોને અને તેમના અનુયાયીઓને મુસ્લિમ તરીકે વર્ણવે છે. જેમાં આદમ, નુહ, ઇબ્રાહીમ, યાકૂબ, મુસા, (ઈસા) ઇસુ વિગેરેને કુરાન દ્વારા મુસ્લિમ તરીકે સમર્થન મળ્યું છે.  કુરાન જણાવે છે કે આ પુરુષો મુસ્લિમો હતા કારણ કે તેઓ અલ્લાહને સમર્પિત, તેમનો સંદેશો પહોંચાડનાર અને મહત્વ સમજાવનાર હતા. આમાં ઇબાદત, દાન, ઉપવાસ કે રોજા અને પવિત્ર ધર્મયાત્રા કે હજનો સમાવેશ પણ થાય છે. કુરાનની સુરત ૩:૫૨ મુજબ ઇસુના અનુયાયીઓએ ઇસુને કહ્યું "અમે અલ્લાહમાં માનીએ છીએ અને આપ એ વાતના સાક્ષી થાઓ કે અમે મુસ્લિમ છીએ (*wa-shahad be anna muslimūn*)." મુસ્લિમ માન્યતા અનુસાર, કુરાન પહેલાં અલ્લાહે મુસાને તોરાત (ધર્મ પુસ્તક) આપી, દાઉદને ઝબુર(ધર્મ પુસ્તક) આપ્યું અને ઇસાને ઇન્જિલ(ધર્મ પુસ્તક બાઇબલ) આપ્યું, આ મહાભૂતિઓ અગત્યના મુસ્લિમો કે પયગંબર કહેવાય છે.

## વસ્તીની માહિતી
૨૦૦૯નાં આંકડાઓ પ્રમાણે વિશ્વમાં મુસલમાનોની કુલ વસ્તી એક અબજ સત્તાવન કરોડ છે (૧.૫૭ બિલિયન). જેમાં ૭૫-૯૦% સુન્ની અને ૧૦-૨૦% શિયા છે. તેમાંથી 13 લગભગ% ઇન્ડોનેશિયામાં રહે છે, જે સૌથી મોટો મુસ્લિમ દેશ છે, આ ઉપરાંત દક્ષિણ એશિયામાં 25%, મધ્ય પૂર્વમાં 20%, મધ્ય એશિયા માં 2%, 4% બાકી રહેતા દક્ષિણ પૂર્વ એશિયાના દેશોમાં, અને ઉપ-સહારાના આફ્રિકામાં 15% મુસ્લિમો રહે છે. મુસ્લિમ વિસ્તૃત સમુદાયો ચાઇના અને રશિયામાં પણ તેમજ કેરેબિયન ના ભાગોમાં પણ જોવા મળે છે. રૂપાંતરીત અને સ્થળાંતરિત સમૂદાયો લગભગ વિશ્વના દરેક ભાગમાં જોવા મળે છે.

## સંદર્ભ 
શ્રેણી:ઇસ્લામશ્રેણી:ધર્મ
જૈન ધર્મ

**જૈન ધર્મ** અથવા **જૈનત્વ** ભારતમાં ઉદ્ભવેલો અને પાળવામાં આવતો એક ધર્મ છે, જે મૂળ અહિંસાના માર્ગ પર ચાલવાની શિક્ષા આપે છે. જૈન ધર્મનાં અનુયાયીઓને શ્રાવક કહેવામાં આવે છે. મહાવીર સ્વામી આ ધર્મના ૨૪મા તીર્થંકર હતા તથા, પ્રથમ તીર્થંકર તરીકે આદેશ્વર ભગવાનની ગણના થાય છે. આશરે ૨૬૦૦ વર્ષ પહેલા જન્મેલા ભગવાન મહાવીર, અહિંસાના જીવતા જાગતા પ્રતીક હતા. તેમનુ લૌકિક નામ વર્ધમાન હતું. તેઓ જૈન ધર્મના ચોવીસમાં તીર્થંકર તરીકે પૂજાય છે. નાનપણથીજ નિડર એવા મહાવીર સ્વામીનુ બાળપણ મહેલમાં વિત્યુ.

આ ધર્મના મૂખ્ય બે સંપ્રદાય છે, શ્વેતાંબર અને દિગંબર. શ્વેતાંબર સંપ્રદાયની માન્યતા અનુસાર તેમણે યશોદા સાથે લગ્ન કર્યા હતા અને તેમની પુત્રીનુ નામ પ્રિયદર્શના હતું. જ્યારે દિગંબર સંપ્રદાય તેમને બાળ બ્રહ્મચારી માને છે. ત્રીસમાં વર્ષે મહાવીરે ગૃહત્યાગ કર્યો હતો. તેમણે બાર વર્ષની આકરી તપસ્યા કરીને મન પર વિજય મેળવ્યો હતો. આ તપસ્યા દરમિયાન તેમણે માનવ અને કુદરત સર્જીત અનેક મુશ્કેલીઓનો સામનો કરવો પડ્યો હતો.

દિગંબર જૈન ધર્મનો ઇતિહાસ આ પ્રમાણે છે:

મહાવીર ભગવાનના નિર્વાણ પછી ૬૨ વર્ષમાં ૩ કેવળી થઈ ગયા:
૧. ગૌતમ સ્વામી ૨. સુધર્મ સ્વામી ૩. જમ્બુ સ્વામી.
 
તેમના પછી પાંચ શ્રુતકેવળી થઈ ગયા:
૧. વિષ્ણુદેવ ૨. નંદીમિત્ર ૩. અપરાજિત ૪. ગોવર્ધન ૫. ભદ્રબાહુ .

ભદ્રબાહુએ અવધિ જ્ઞાનથી જાણ્યું કે ઉત્તર ભારતમાં દુષ્કાળ પડવાનો છે, તેથી તેમણે દુષ્કાળ પડ્યા પહેલા સંઘ સાથે દક્ષિણ ભારત તરફ ગમન કર્યું. તેમના પછી પરંપરામાં ધરસેન આચાર્ય અને ગુણભદ્ર આચાર્ય થઈ ગયા. ધરસેન આચાર્ય ગિરનારની ગુફામાં રહેતા હતા. તેમણે પોતાનું જ્ઞાન પુષ્પદંત મુનિને અને ભુતબલી મુનિને દક્ષિણ ભારતથી બોલાવીને આપ્યું, જેમણે ષટ્ખંડાગમ આદિ શાસ્ત્રો રચ્યા. ગુણભદ્ર આચાર્યની પરંપરામાં કુન્દ કુન્દ આચાર્ય અને અમૃતચંદ્ર આચાર્ય થયા, જેમણે સમયસાર આદિ શાસ્ત્રો રચ્યાં.

જૈન ધર્મ એ હિન્દુ ધર્મ સાથે વિશેષ સામ્ય ધરાવે છે.

જૈન ધર્મના નિયમોને માની તેનું પાલન કરનારાના વ્યક્તિઓને શ્રાવક અને શ્રાવિકા કહે છે.

## જૈન ધર્મના 5 અનુરત્નો
1. સત્ય 2. અહિંસા 3. અપરિગ્રહ 4. અસ્તેય 5. બ્રહ્મચર્ય

ઉપર ના ચાર રત્નો 23માં તીર્થંકર પાર્શ્વનાથ એ આપેલા છે, જ્યારે પાચમો 24માં તીર્થંકર મહાવીર સ્વામીએ આપેલ છે.

## છ આવશ્યક 
શ્રાવક શ્રાવિકા ઓ માટે જૈન દર્શનમાં છ આવશ્યક ક્રિયા બતાવી છે.તે આવશ્યક સૂત્રનો ભાગ છે. તે ક્રિયાઓ
(૧) સામાયિક (૨)ચતુર્વિશતિ સ્તવ (૩) વંદના (૪) પ્રતિક્રમણ (૫) કાયોત્સર્ગ (૬) પ્રત્યાખ્યાન

શ્રેણી:ધર્મ
શ્રેણી:જૈનત્વ
ઘેમલપુરા

**ઘેમલપુરા** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા સાવલી તાલુકામાં આવેલું એક મહ્ત્વનું ગામ છે. ઘેમલપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:સાવલી તાલુકો
ધોબી

**ધોબી** એ ભારત અને પાકિસ્તાન દેશની એક જ્ઞાતિ છે. ધોબી જ્ઞાતિનાં લોકોનો મુખ્ય વ્યવસાય કપડા ધોવાનો અને તેને ઈસ્ત્રી કરવાનો હોય છે. તેઓ સમુહમાં જે સ્થળે કપડા ધોવા જતા હોય તેને ધોબીઘાટ કહે છે. 

## બાહ્ય કડિઓ
* ધોબીઘાટ વિડીયો

શ્રેણી:જ્ઞાતિ
શ્રેણી:ભારતની જ્ઞાતિઓ
રોજા

**રોજા** (અરબી ભાષા: صوم‎), એ ઉપવાસ માટેનો અરબી શબ્દ છે. રોજા એ ઇસ્લામનાં પાંચ પાયાઓ માંનો એક ગણાય છે. મુસ્લિમ લોકોમાં વર્ષના મહિનાઓમાં, રમઝાન વધુ આદરણીય ગણાય છે. મુસ્લિમ લોકો આ માસ દરમિયાન રોજા રાખે છે અને દિવસ દરમિયાન કશુંજ ખાવા,પીવા તથા અન્ય મોજશોખથી દુર રહી, ઇશ્વરની પ્રાર્થના (બંદગી)માં લીન રહે છે.

## વ્યુત્પતિ 
ભારત, પાકિસ્તાન, બાંગ્લાદેશ, અફઘાનિસ્તાન, ઈરાન અને મધ્ય એશિયામાં તેને 'રોજા' (કે રોઝા) કહે છે. આ શબ્દ મુળ ઇન્ડો-ઇરાનિયન ભાષા 'ડારી' માંથી આવેલો છે. તુર્કિમાં તેને 'ઓરુક' (oruç) કહે છે. જ્યારે મલેશિયા, બ્રુનેઇ અને સિંગાપૂરમાં તેને 'પૌસા' કહે છે. જે સંસ્કૃત શબ્દ "ઉપવાસ" પરથી આવેલો છે. ઇન્ડોનેશિયા, દક્ષિણ થાઇલેન્ડ અને દક્ષિણ ફિલિપાઇન્સમાં પણ તેને 'પૌસા' કહેવામાં આવે છે.

## વ્યાખ્યા 
રોજા દરમિયાન મુસ્લિમોને માટે, સુર્યોદય (ફઝર)થી લઇ અને સુર્યાસ્ત (મઘરીબ) સુધી, ખાવું, પીવું, ધુમ્રપાન અને જાતીય સમાગમ પર મનાઇ હોય છે. રોજા મુલતઃ અલ્લાહની નજીક રહેવા માટેનો અને પોતાની ધર્મપરાયણતા વધારવા માટેનો સનિષ્ઠ પ્રયાસ છે. રોજાનો અન્ય એક ઉદ્દેશ ગરીબો, કે જેઓ પાસે ખાવા પૂરતું અનાજ કે પીવા પૂરતું પાણી નથી, પ્રત્યે સહાનુભૂતિ દર્શાવવાનો પણ છે. બુરાઇ અને કુવિચારોથી બચવાની કોશિશ પણ છે. ઉપવાસ (રોજા)નો એક ઉદ્દેશ વ્યક્તિની ઇચ્છાઓ (ખાવું,પીવું,ક્રોધ,જાતીય ઇચ્છાઓ) પર કાબુ મેળવવાનો અને અલ્લાહની બંદગી પર વધુ ધ્યાન કેન્દ્રીત કરવાનો પણ છે. 

કુરાનમાં ઉપવાસનો (રોજા નો) આ રીતે ઉલ્લેખ કરવામાં આવ્યો છે:** يٰأَيُّهَا ٱلَّذِينَ آمَنُواْ كُتِبَ عَلَيْكُمُ ٱلصِّيَامُ كَمَا كُتِبَ عَلَى ٱلَّذِينَ مِن قَبْلِكُمْ لَعَلَّكُمْ تَتَّقُونَ** 
* O those who believe, the fasts have been enjoined upon you as were enjoined upon those before so that you be God-fearing.

## બાહ્ય કડીઓ 
* કુરાનમાં ઉપવાસ (રોજા) 
* રોજા અને રમઝાન પર વિસ્તૃત લેખો અને પૂસ્તકોનો સંગ્રહ
* રોજાનો ગૂઢ અર્થ
* ઇસ્લામિક તહેવારો
* રમઝાન માસનાં શરૂઆત અને અંત સંબંધી માહિતીઓ
* રમઝાનમાં આરોગ્ય
* સ્વ-નિયંત્રણમાં ઉપવાસ (રોજા) કેવી રીતે મદદ કરે છે? 

શ્રેણી:ઇસ્લામ
સપ્ટેમ્બર ૭

**૭ સપ્ટેમ્બર**નો દિવસ ગ્રેગોરીયન પંચાંગ મુજબ વર્ષનો ૨૫૦મો (લિપ વર્ષ દરમ્યાન ૨૫૧મો) દિવસ છે. આ દિવસ પછી વર્ષ પુરું થવામાં ૧૧૫ દિવસ બાકી રહે છે.

## મહત્વની ઘટનાઓ 
* ૧૬૯૫ – *હેનરી એવરી*એ ગ્રાન્ડ મુઘલ જહાજ *ગંજ-એ-સવાઈ* પર કબજો જમાવી ઇતિહાસની સૌથી નફાકારક સમુદ્રી લૂંટ ચલાવી. તેના જવાબમાં સમ્રાટ ઔરંગઝેબે ભારતમાં તમામ અંગ્રેજી વેપાર સમાપ્ત કરવાની ધમકી આપી.
* ૧૯૨૩ – આંતરરાષ્ટ્રીય ફોજદારી પોલીસ સંગઠન (ઇન્ટરપોલ)ની રચના કરવામાં આવી.
* ૧૯૨૭ – "ફિલો ટેઇલર ફાર્ન્સવર્થ" દ્વારા સંપૂર્ણ વિજાણું પ્રણાલી ધરાવતા પ્રથમ ટેલિવિઝનનું નિર્માણ કરાયું.
* ૧૯૪૦ – બીજું વિશ્વ યુદ્ધ: જર્મન સેનાએ લંડન સહિત અન્ય બ્રિટિશ શહેરો પર સતત ૫૦ થી વધુ રાતો સુધી બોમ્બમારો કર્યો.
* ૧૯૬૫ – ચીને ભારતીય સરહદ પર સૈન્યબળ વધારવાની ઘોષણા કરી.
* ૧૯૮૮ – અંતરિક્ષમાં જનારા પ્રથમ અફઘાન "અબ્દુલ અહદ મોહમ્મદ", મીર સ્પેસ સ્ટેશન પર નવ દિવસ પછી પૃથ્વી પર પાછા ફર્યા.
*

## જન્મ 
* ૧૯૦૬ – મહેબૂબ ખાન, આંતરરાષ્ટ્રીય ખ્યાતિ પ્રાપ્ત હિન્દી ફિલ્મ નિર્માતા-દિગ્દર્શક (અ. ૧૯૬૪)
* ૧૯૨૫ – ભાનુમતી રામકૃષ્ણ, ભારતીય અભિનેત્રી, ગાયક, દિગ્દર્શક અને નિર્માતા (અ. ૨૦૦૫)
* ૧૯૩૩ – ઈલા ભટ્ટ, સહકારી ચળવળના માર્ગદર્શક, સામાજિક કાર્યકર, ગાંધીવાદી
* ૧૯૩૪ – સુનીલ ગંગોપાધ્યાય, ભારતીય લેખક અને કવિ (અ. ૨૦૧૨)
* ૧૯૫૧ – મામૂટી, ભારતીય અભિનેતા અને નિર્માતા
* ૧૯૬૩ – નીરજા ભનોત, અશોક ચક્ર પુરસ્કાર વિજેતા વિમાન પરિચારિકા (અ. ૧૯૮૬)
* ૧૯૭૭ – સચિન પાયલોટ, રાજકારણી, રાજસ્થાનના ૫મા નાયબ મુખ્ય મંત્રી

## અવસાન 
* ૧૫૫૨ : ગુરુ અંગદદેવ, બીજા શીખ ગુરુ (જ. ૧૫૦૪) 
* ૧૯૨૪ : દામોદર બોટાદકર, ગુજરાતી કવિ (જ. ૧૮૭૦)

## તહેવારો અને ઉજવણીઓ 
* પાકિસ્તાન - સંરક્ષણ દિન (પાક વાયુસેના દિવસ) ૧૯૭૧ થી. 
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:સપ્ટેમ્બર
રામકૃષ્ણ મિશન

**રામકૃષ્ણ મઠ અને રામકૃષ્ણ મિશન** (RKM) એક આધ્યાત્મિક અને પરોપકારી સંસ્થા છે જેનું મુખ્ય મથક પશ્ચિમ બંગાળના બેલુર મઠમાં છે. આ મિશનનું નામ ભારતીય હિન્દુ આધ્યાત્મિક ગુરુ અને રહસ્યવાદી રામકૃષ્ણના નામ પરથી રાખવામાં આવ્યું છે. આ મિશન તેનું કાર્ય કર્મ યોગના સિદ્ધાંતો પર આધારિત છે, જે ભગવાનને સમર્પણ સાથે કરવામાં આવતા નિઃસ્વાર્થ કાર્યનો સિદ્ધાંત છે.
## સંદર્ભ 
શ્રેણી:ઇતિહાસ
શ્રેણી:સંસ્કૃતિ
પયગંબર મુસા

**મુસા**નો જન્મ યહૂદી કોમમાં થયો હતો અને તેમનુ પાલન મીસર ના રાજા ફેરોના રાજમહેલમાં થયું હતું. મુસા એક માત્ર એવા પયગંબર છે, જેમને અલ્લાહે રુબરુમાં મુલાકાત આપી વાત કરી. આ વાત  તુર પહાડ (કોહે તુર) પર થઇ હતી. મુસા પર મુસ્લિમ, ખ્રિસ્તી અને યહૂદીઓ આસ્થા  ધરાવે છે તથા તેમને પયગંબર માને છે. તૌરાત તેમના પર ધર્મ પુસ્તક તરીકે મોકલવામા આવ્યુ જેનો કુરાનમાં ઉલ્લેખ કરવામાં આવ્યો છે. તેમાં દશ આજ્ઞાઓ (Ten Commandments) છે જે પયગંબર મુસાને અલ્લાહે તુર પહાડ (કોહે તુર) પર આપી હતી.

શ્રેણી:ઇસ્લામ
શ્રેણી:યહૂદી ધર્મ
શ્રેણી:ધાર્મિક વ્યક્તિત્વ
અજીતપુરા (તા. વડોદરા)

**અજીતપુરા (તા.વડોદરા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા તથા વડોદરા શહેરની આસપાસનાં વિસ્તારમાં આવેલા વડોદરા તાલુકામાં આવેલું એક ગામ છે. અજીતપુરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. મકાઈ, બાજરી, કપાસ, ડાંગર, તમાકુ અને શાકભાજી આ ગામનાં ખેત ઉત્પાદનો છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વડોદરા તાલુકો
સિલિકૉન વૅલી

thumb|right|275px| ડાઉનટાઉન સેન જોસનું એક દૃષ્ય, જેને સિલિકૉન વૅલીની રાજધાની પણ કહેવાય છે.
**સિલિકૉન વેલી** એ અમેરીકાના ઉત્તર કેલિફોર્નિયા રાજ્યના સાન ફ્રાન્સિસ્કો નજીકના દરીયા કાંઠે આવેલ એક વિસ્તાર છે. આ વિસ્તારમાં સિલિકૉન ચિપ્સના સંશોધન તેમ જ ઉત્પાદનનું કાર્ય મોટા પ્રમાણમાં ચાલતું હોવાને કારણે સિલિકૉન વૅલી તરીકે ઓળખાય છે. જો કે વર્તમાન સમયમાં આ વિસ્તાર ઉચ્ચસ્તરીય અદ્યતન ટેકનોલોજી માટે વિશ્વભરમાં જાણીતો બન્યો છે.

## બાહ્ય કડીઓ 
* California's Historic Silicon Valley 
* Reference about Don Hoefler
* Website focused on Silicon Valley news, backed by the *San Jose Mercury News*
* *Silicon Valley 150* for beginning of 2004 as a PDF file }}
* The Silicon Valley Cultures Project
* Stanford Linear Accelerator center
* Growth of a Silicon Empire  by Henry Norr published at the end of 1999 in the San Francisco Chronicle
* Douglas Engelbart
* Red tile roofs in Bangalore: Stanford's look copied in Silicon Valley and beyond 

શ્રેણી:અમેરિકા
પયગંબર

## અર્થ 
**પયગંબર** એટલે અલ્લાહ નો પયગામ પહોંચાડનાર જેનો અર્થ સંદેશાવાહક એવો થાય છે.

## સમજુતી 
યહૂદી ધર્મ, ઇસ્‍લામ ધર્મ, ઇસાઇ ધર્મ ના મત મુજબ આશરે ૧,૨૪,૦૦૦ જેટલા પયગંબર થઇ ગયા છે. જેમા થી ૪ પયગંબર પર આકાશી કીતાબ‍ (ધર્મ પુસ્તક) ઉતારવામાં આવ્યું છે. જે તૌરાત, જબૂર અને ઈંજીલ અને કુરાન છે.

## પયગંબરો 
* પયગંબર મુસા (મોસેજ),
* પયગંબર નુહ,
* હિન્દુ ધર્મ અનુસાર મનુ,
* ઇસાઇ  ધર્મ અનુસાર નોહા,
* પયગંબર ઇસા ‍(ઇસુ), 
* પયગંબર આદમ એદમ,
* પયગંબર સુલેમાન (સોલોમન),
* પયગંબર મહંમદ સલ્લલ્લાહુ અલયહી વસલ્લમ (અથવા **મુહંમદ સ.અ.વ.**)

મુખ્ય છે.

શ્રેણી:ધર્મ
શ્રેણી:ઇસ્લામ
શ્રેણી:યહૂદી ધર્મ
માંડવરાયજી મંદિર

**માંડવરાયજી મંદિર** અથવા **માંડવરાયજી દેવસ્થાન**  સુરેન્દ્રનગર જિલ્લાના મુળી તાલુકાના મુળી નગરમાં આવેલુ સુપ્રસિદ્ધ મંદિર છે. મુળી શહેરની મધ્યમાં આ સુપ્રસિદ્ધ મંદિર આવેલુ છે. દર અઠવાડીયે હજારો લોકો આ ધામની મુલાકાતે આવે છે.

માંડવરાયજી દેવનું અન્ય નામ એટલે સુર્યદેવ અથવા સુર્યનારાયણ છે. મુળી ચોવીશીમાં વસતા પરમાર રાજપુતો અને જૈન લોકોના કુળદેવતા અથવા ઇષ્ટદેવ સુર્યદેવ છે.

## સંદર્ભ 
## બાહ્ય કડીઓ 
શ્રેણી: જોવાલાયક સ્થળો
શ્રેણી: સુરેન્દ્રનગર જિલ્લો
પાંડુ (તા. ડેસર)

**પાંડુ (તા. ડેસર તાલુકો)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા ડેસર તાલુકામાં આવેલું એક મહ્ત્વનું ગામ છે. પાંડુ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, તુવર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:ડેસર તાલુકો
બાબર

**ઝાહીર-ઉદ-દિન મહંમદ બાબર** (૧૪ ફેબ્રુઆરી ૧૪૮૩, ૨૬ ડિસેમ્બર ૧૫૩૦) મધ્ય એશિયાનો એક યોદ્ધા હતો, જેણે ઘણા પરાજયો બાદ ભારતમાં મોગલ સામ્રાજ્યની સ્થાપના કરી હતી. તે પિતાની તરફથી તૈમુરલંગ અને માતાની તરફથી ચંગીઝખાનનો વારસ હતો. સાંસ્કૃતિક રીતે તે પર્શિયન સંસ્કૃતિ વડે પ્રભાવિત હતો. જેથી તેના અને તેના વારસો વડે ભારતમાં પર્શિયન સંસ્કૃતિનો પ્રભાવ વધ્યો હતો.

## મૃત્યુ
બાબરના ગંભીર રીતે બિમાર પડ્યા પછી, તેના સૌથી મોટા પુત્ર હુમાયુને બોલાવવામાં આવ્યો હતો. બાબર ૪૭ વર્ષની વયે મૃત્યુ પામ્યો અને હુમાયુને ઉત્તરાધિકારી બનાવતો ગયો. તેની વસિયત મુજબ, તેના શરીરને કાબુલ, અફઘાનિસ્તાનમાં ખસેડવામાં આવ્યું જે અત્યારે બાગ-એ બાબર (બાબરનો બગીચો)માં રાખેલ છે.

## સંદર્ભ
શ્રેણી:મુઘલ બાદશાહ
નાગધરા

**નાગધરા** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના નવસારી તાલુકાનું ગામ છે. નાગધરા ગામમાં પ્રાથમિક શાળા, આંગણવાડી, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામમાં ખેતી, ખેતમજૂરી અને પશુપાલન મુખ્ય વ્યવસાય છે. શેરડી,  ડાંગર, કેરી, ચીકુ અને શાકભાજી 
આ ગામનાં ખેત-ઉત્પાદનો છે.

શ્રેણી:નવસારી તાલુકો
વુઝૂ

thumb|220x220px
નમાઝ, ઇસ્લામ ધર્મમાં સૌથી મહત્વની ઇબાદત (પ્રાર્થના) ગણાય છે, નમાઝ પહેલાં કોગળા કરવા, હાથ, મોં, પગ ધોવા વગેરે શરીર સ્વચ્છ કરવાની ક્રિયાને **વુઝૂ** કહેવામાં આવે છે). વુઝૂ માટૅ કપડાં પાક – સ્‍વચ્‍છ હોય, એટલે કે તેના પર કોઇ નાપાકી, મળ – મુત્ર , લોહી વગેરેની ન હોય તે જરુરી છે.
કૃષિ યુનિવર્સિટી, નવસારી

**કૃષિ યુનિવર્સિટી, નવસારી** એ ખેતીવાડીલક્ષી શિક્ષણ આપતી સંસ્થાઓનું વ્યવસ્થાપન કરતી વિદ્યાપીઠ છે, જે ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લાના મુખ્ય મથક નવસારી શહેરમાં એરુ ચાર રસ્તા નજીક ખાતે એક વિશાળ સંકુલમાં આવેલી છે. આ યુનિવર્સિટીનું સંચાલન મે, ૨૦૦૪ સુધી ગુજરાત કૃષિ યુનિવર્સિટી દ્વારા કરવામાં આવતું હતું. આ સંસ્થા હેઠળ કૃષિ, કૃષિલક્ષી ધંધાકીય વ્યવસ્થાપન (એગ્રી બિઝનેસ મેનેજમેન્ટ), બાગાયત (હોર્ટિકલ્ચર), એગ્રીકલ્ચર એન્જિનિયરિંગ અને વનસંવર્ધન (ફોરેસ્ટ્રી)ને લગતા અભ્યાસક્રમોના શિક્ષણનું સંચાલન કરવામાં આવે છે. આ યુનિવર્સિટી વિશેષ કરીને કૃષિ, બાગાયત, વનસંવર્ધન તેમજ મત્સ્યસંવર્ધન જેવા વિષયોનું ઉચ્ચ શિક્ષણ (સ્નાતક તેમ જ અનુસ્નાતક કક્ષા) આપવાની તમામ સવલતો પૂરી પાડે છે. આ સંસ્થાનો હેતુ લોકોને ઉચ્ચ શિક્ષણ આપવાનો તેમ જ તેમને કૃષિને લગતા અદ્યતન જ્ઞાન પૂરું પાડવાનો છે.

## શૈક્ષેણીક વિભાગો 
* કૃષિ વિભાગ (ફેકલ્ટી ઓફ એગ્રીકલ્ચર)
* બાગાયત અને વનસંવર્ધન વિભાગ (ફેકલ્ટી ઓફ હોર્ટિકલ્ચર એન્ડ ફોરેસ્ટ્રી)
* કૃષિલક્ષી ધંધાકીય વ્યવસ્થાપન વિભાગ (ફેકલ્ટી ઓફ એગ્રી બિઝનેસ મેનેજમેન્ટ)
* એગ્રીકલ્ચર એન્જિનિયરિંગ

## બાહ્ય કડીઓ 
* કૃષિ યુનિવર્સિટી, નવસારીનું અધિકૃત વેબસાઇટ 

શ્રેણી:ખેતીવાડી શિક્ષણ
શ્રેણી:ગુજરાતની યુનિવર્સિટીઓ
ફાજલપુર (સાંકરદા)

**ફાજલપુર (સાંકરદા)** ભારત દેશના પશ્ચિમ ભાગમાં આવેલા  ગુજરાત રાજ્યના મધ્ય ભાગમાં આવેલા વડોદરા જિલ્લામાં આવેલા  તથા વડોદરા શહેરની આસપાસનાં વિસ્તારમાં આવેલા વડોદરા તાલુકામાં આવેલું એક  ગામ છે. ફાજલપુર (સાંકરદા) ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. મકાઈ, બાજરી, કપાસ, ડાંગર, તમાકુ અને શાકભાજી આ ગામનાં ખેત ઉત્પાદનો છે.  આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:વડોદરા તાલુકો
ચિત્રા સિંઘ

thumb|ચિત્રા સિંઘ
ચિત્રા સિંઘ ભારતના સૌથી જાણીતા ગાયકોમાંના એક છે.તથા સફળ અને જાણીતા ગઝલ ગાયકો માંના એક છે.
જગજીત અને તેના પત્ની ચિત્રા સિંઘ  છે .બંને એ ભેગા થઇને ગઝલ ક્ષેત્રની એક ખૂબ સફળ જોડી બનાવી હતી. તે બંને ગાયક હતા અને તેમણે તેમના અંગત જીવનને જાહેર થવા દીધું નથી. તેઓ કેવી રીતે મળ્યા અને કેવી રીતે પ્રેમમાં પડ્યા તે તેમણે બહાર આવવા દીધું નથી. અકસ્માતે તેમના પુત્રના અકાળે મૃત્યુ પછી તેઓએ સાથે ગાવાનું બંધ કરી દીધું પરંતુ જગજીત સિંઘ એ એકલા ગાવાનું વર્ષો સુધી ચાલુ રાખ્યું.

## બાહ્ય કડીઓ
*જગજિતસિંઘનું પોતાની વેબસાઇટ

* જગજિત અને ચિત્રા સિંઘ

* ઓક્ટોબર ૨૦૦૭ ચિત્રા સિંઘ જોડે વાર્તાલાપનો અહેવાલ
* ચિત્રા સિંઘ વિશે ટાઇમ્સ ઓફ ઇન્ડીયામાં મે ૩૦, ૨૦૦૯ના દિવસે સમાચાર

શ્રેણી:કલા
શ્રેણી:વ્યક્તિત્વ
સપ્ટેમ્બર ૬

**૬ સપ્ટેમ્બર**નો દિવસ ગ્રેગોરીયન પંચાંગ મુજબ વર્ષનો ૨૪૯મો (લિપ વર્ષ દરમ્યાન ૨૫૦મો) દિવસ છે. આ દિવસ પછી વર્ષ પુરું થવામાં ૧૧૬ દિવસ બાકી રહે છે.

## મહત્વની ઘટનાઓ 
* ૩૧૧૪ ઇ.પૂ. – જુલિયન પંચાંગ અનુસાર, માયા પંચાંગમાં હાલનો યુગ શરૂ થયો. (અપ્રમાણભૂત વ્યાખ્યા) 
* ૧૫૨૨ – "વિક્ટોરીયા", ફર્ડિનાન્ડ માગેલનનાં સાહસિક કાફલાનું એકમાત્ર બચેલું વહાણ, સ્પેનનાં 'સાન્લ્યુકર દ બાર્રામેડા' બંદરે પાછું ફર્યું. તે વિશ્વની સંપૂર્ણ પ્રદક્ષિણા કરનાર પ્રથમ જહાજ બન્યું. 
* ૧૮૦૩ – બ્રિટિશ વૈજ્ઞાનિક જ્હોન ડાલ્ટને વિવિધ તત્વોના પરમાણુઓનું ઉલ્લેખ કરવા માટે પ્રતીકોનો ઉપયોગ કરવાનું શરૂ કર્યું.
* ૧૯૬૫ – પાકિસ્તાનનું ઓપરેશન ગ્રાન્ડ સ્લેમ ૧૯૬૫ના ભારત-પાકિસ્તાન યુદ્ધમાં પરિણમ્યું, તાશ્કંદ સમજૂતી પર હસ્તાક્ષરથી આ ગતિરોધ સમાપ્ત થયો.
* ૧૯૬૮ – સ્વાઝીલેન્ડ સ્વતંત્ર થયું.
* ૧૯૯૧ – સોવિયેત યુનિયને બાલ્ટિક રાજ્યો ઈસ્ટોનિયા, લાટવિયા અને લિથુઆનિયાની સ્વતંત્રતાને માન્યતા આપી.
* ૨૦૧૮ – ભારતીય સર્વોચ્ચ ન્યાયાલય દ્વારા સમલૈગિંક યૌન સંબંધોને કાયદાકીય માન્યતા મળી.
*

## જન્મ 
* ૧૯૨૯ – યશ જોહર, ભારતીય ચલચિત્ર નિર્માતા, ધર્મા પ્રોડક્શન્સના સ્થાપક (અ. ૨૦૦૫) 
* ૧૯૭૧ – દેવાંગ ગાંધી, ભારતીય ક્રિકેટર 
* 

## અવસાન 
* ૧૯૭૨ – ઉસ્તાદ અલ્લાઉદ્દીન ખાન, ભારતીય સરોદ વાદક, સંગીતકાર અને ભારતીય શાસ્ત્રીય સંગીતના નોંધપાત્ર સંગીત શિક્ષક (જ. ૧૮૬૨)
* ૧૯૮૬ – સુરેશ જોષી,  ગુજરાતી ભાષાના કવિ, વાર્તાકાર, નવલકથાકાર, નિબંધકાર, વિવેચક, સંપાદક, અનુવાદક (જ. ૧૯૨૧)

## તહેવારો અને ઉજવણીઓ 
* પાકિસ્તાન – સંરક્ષણ દિવસ (પાક-થલસેના દિન) ૧૯૬૫ થી
* 

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:સપ્ટેમ્બર
ત્રિપિટક

**ત્રિપિટક** (પાલિ ભાષા:તિપિટક; શાબ્દિક અર્થ: ત્રણ પટારા) **બૌદ્ધ ધર્મ**નો એક પ્રાચિન ધર્મગ્રંથ  છે. આ ગ્રંથ પાલી ભાષામાં લખવામાં આવ્યો છે. આ બૌદ્ધ ધર્મનો મુખ્ય ગ્રંથ છે જેને બધા જ બૌદ્ધ સંપ્રદાયો (મહાયાન, થેરવાદ, બજ્રયાન, મૂલસર્વાસ્તિવાદ, નવયાન આદિ) માને છે. આ બૌદ્ધ ધર્મનો પ્રાચીનતમ ગ્રંથ છે જેમાં ભગવાન બુદ્ધના ઉપદેશ સંગ્રહિત કરવામાં આવેલા છે . આ ગ્રંથને વિભિન્ન ભાષાઓમાં  અનુવાદિત કરવામાં આવ્યો છે. આ ગ્રંથમાં ભગવાન બુદ્ધ દ્વારા બુદ્ધત્ત્વ પ્રાપ્ત કર્યું તે સમયથી લઇને મહાનિર્વાણ સુધી આપેલાં પ્રવચનોને સંગ્રહિત કરવામાં આવ્યા છે. 

## ગ્રંથ વિભાજન 
ત્રિપિટક ગ્રંથને ત્રણ ભાગોમાં વિભાજિત કરવામાં આવેલ છે. વિનયપિટક, સુત્તપિટક ઔર અભિધમ્મ પિટક. જેનો વિસ્તાર આ પ્રકારનો છે-
*વિનયપિટક
**સુત્તવિભંગ (પારાજિક, પાચિત્તિય)
**ખન્ધક (મહાવગ્ગ, ચુલ્લવગ્ગ)
**પરિવાર 
**પાતિમોક્ખ 
*સુત્તપિટક 
**દીઘનિકાય
**મજ્ઝિમનિકાય
**સંયુત્તનિકાય
**અંગુત્તરનિકાય
**ખુદ્દકનિકાય 
***ખુદ્દક પાઠ
***ધમ્મપદ
***ઉદાન
***ઇતિવુત્તક
***સુત્તનિપાત
***વિમાનવત્થુ
***પેતવત્થુ
***થેરગાથા
***થેરીગાથા
***જાતક
***નિદ્દેસ
***પટિસંભિદામગ્ગ
***અપદાન
***બુદ્ધવંસ
***ચરિયાપિટક
*અભિધમ્મપિટક
**ધમ્મસંગણિ
**વિભંગ
**ધાતુકથા
**પુગ્ગલપઞ્ઞતિ
**કથાવત્થુ
**યમક
**પટ્ઠાન

## આ પણ જુઓ 
* પાલી ભાષા
* બૌદ્ધ ધર્મ

## સંદર્ભ 
## બાહ્ય કડીઓ
* 
શ્રેણી:ધર્મગ્રંથો
શ્રેણી:બૌદ્ધ ગ્રંથ
શ્રેણી:ધાર્મિક સાહિત્ય
શ્રેણી:બૌદ્ધ ધર્મ
મગફળી

240px|right| મગફળીનો છોડ
**મગફળી** એ એક વનસ્પતિ છે, જે તેલિબીયાં આપતી વનસ્પતિઓમાં મહત્વનું સ્થાન ધરાવે છે. ગુજરાત રાજ્યમાં, એમાં પણ ખાસ કરીને સૌરાષ્ટ્ર વિસ્તારમાં મગફળીની ખેતી વિપુલ પ્રમાણમાં કરવામાં આવે છે. આમ મગફળી એ ગુજરાત રાજ્યમાં ખેતીવાડી ક્ષેત્રે મહત્વ ધરાવતો પાક છે. મગફળી વનસ્પતિમાંથી મેળવાતા પ્રોટીન માટેનો સુલભ અને સસ્તો સ્ત્રોત છે. મગફળીમાં પ્રોટીનનું પ્રમાણ માંસમાં રહેલા પ્રોટીનની તુલનામાં ૧.૩ ગણું, ઇંડામાં રહેલા પ્રોટીનની તુલનામાં ૨.૫ ગણું તેમ જ ફળોમાં રહેલા પ્રોટીન કરતાં ૮ ગણું વધારે હોય છે.
  
## મગફળીના ઉત્પાદન માટે ભૌગોલિક કારકો 
સામાન્ય રીતે મગફળીનું વાવેતર જૂન- જુલાઇ મહિનામાં કરવામાં આવે છે.
* ઉત્પાદક કટિબંધ - મગફળીનો છોડ ઉષ્ણ કટિબંધની વનસ્પતિ છે.
* તાપમાન - ૨૨ થી ૨૫ ડીગ્રી સેન્ટિગ્રેડ
* વરસાદ - ૬૦ થી ૧૩૦ સે.મી. વરસાદ જરુરી હોય છે.
* માટી - હલકી दोमट માટી ઉત્તમ હોય છે. માટી કરકરી તેમ જ પોલાણવાળી હોવી જોઇએ.

## મગફળીનો ઉપયોગ 
ખાસ કરીને મગફળીના દાણામાંથી સીંગતેલ મેળવવામાં આવે છે. આ ઉપરાંત મગફળીનું ગોતર એટલે કે સુકાયેલા છોડનો કચરાનો ઉપયોગ પશુઓના ખોરાક તરીકે કરવામાં આવે છે. મગફળીના દાણામાંથી સીંગતેલ કાઢી લીધા પછી વધતા ખોળને પણ દુધાળાં પશુઓના ખોરાક તરીકે વાપરવામાં આવે છે. મગફળીના દાણાનો સૂકામેવા તરીકે, ખારા શેકેલા સિંગદાણાનો નાસ્તા તરીકે, આખી મગફળીની સિંગો બાફીને તેમ જ ભારતીય વાનગીઓને સ્વાદિષ્ટ બનાવવા માટે મગફળીના દાણા અથવા તેના ભૂકાનો ઉપયોગ બહોળા પ્રમાણમાં કરવામાં આવે છે.

## મગફળીના ઉત્પાદન તેમ જ વિતરણ 
## આ પણ જુઓ 
* રવિ પાક
* ખરીફ પાક
* ઊનાળુ પાક

શ્રેણી: ખેતી
શ્રેણી:વનસ્પતિ
શ્રેણી: સૂકોમેવો